Na osnovu člana 52., člana 53. stav (1) i člana 56. stav (3) Zakona o zaštiti okoliša (Službene novine Federacije BiH, broj 15/21, Vlada Federacije Bosne i Hercegovine, na ----- sjednici održanoj --------- 2024. godine, donosi

**UREDBU**

**O STRATEŠKOJ PROCJENI UTICAJA STRATEGIJE, PLANA ILI PROGRAMA NA OKOLIŠ I OBIMU, SADRŽAJU I OCJENI STRATEŠKE STUDIJE**

**POGLAVLJE I – OPĆE ODREDBE**

**Član 1.**

**(Predmet Uredbe)**

1. Ovom uredbom određuju se okviri za zahvate u strategijama, planovima i programima koji podliježu ocjeni o potrebi strateške procjene utjecaja na okoliš (u daljem tekstu strateška procjena), kriteriji za utvrđivanje mogućeg značajnog utjecaja izmjena i/ili dopuna strategija, planova ili programa na okoliš u postupku strateške procjene, način provođenja postupka i donošenja odluke o provođenju strateške procjene, način provođenja postupka strateške procjene, način utvrđivanja obaveznog sadržaja i izrade strateške studije što uključuje izbor nosioca strateške studije, ocjenu nacrta strateške studije, postupak imenovanja komisije za ocjenu strateške studije, način rada komisije, donošenje konačne ocjene nacrta strateške studije i utvrđivanje naknade za rad komisije, pribavljanje mišljenja javnosti, zainteresovanih organa uprave i upravnih organizacija i drugih akata u tom postupku, utvrđivanje rokova u postupku, donošenje mišljenja o obavezujućim mjerama zaštite okoliša, donošenje mišljenja nadležnog ministarstva o provedenoj strateškoj procjeni, utvrđuje sadržaj programa praćenja stanja okoliša u pogledu značajnih uticaja strategije, plana i programa pri njihovom provođenju, izradu i sadržaj izvještaja o provedenoj strateškoj procjeni i informisanje javnosti, način uključivanja drugog entiteta i/ili Brčko Distrikta BiH i/ili druge države u proces javnih konsultacija, inspekcijski nadzor nad provođenjem ove uredbe, te druga pitanja vezano za stratešku procjenu.
2. Ovom uredbom preuzimaju se odredbe Direktive 2001/42/EZ Evropskog parlamenta i Vijeća od 27.06.2001. godine o procjeni uticaja određenih planova i programa na okoliš (SL L197, 21.07.2001).
3. Gramatički izrazi upotrijebljeni u ovoj uredbi za označavanje muškog ili ženskog roda podrazumijevaju oba roda.

**Član 2.**

**(Pojmovi i definicije)**

1. U smislu ove uredbe, pojedini pojmovi imaju sljedeće značenje:
2. **komisija –** stručno tijelo koje imenuje nadležno ministarstvo za provođenje strateške procjene koje ocjenjuje nacrt strateške studije i mogući značajni uticaj strategije, plana i programa na okoliš, uključujući i alternativna rješenja;
3. **nadležno ministarstvo** – Federalno ministarstvo okoliša i turizma (u daljem tekstu: Federalno ministarstvo) ili kantonalno ministarstvo nadležno za okoliš (u daljem tekstu: kantonalno ministarstvo);
4. **nosioc izrade strateške studije** – je pravno lice kojem federalni ministar okoliša i turizma daje ovlaštenje za vršenje poslova na izradi strateške studije o procjeni uticaja strategije, plana i programa na okoliš;
5. **nosioc izrade strategije, plana i programa** – je pravno lice koje izrađuje strategiju, plan i program;
6. **nosioc pripreme strategije, plana i programa** – je organ nadležan za pripremu strategije, plana i programa;
7. Ostali pojmovi koji se koriste u ovoj uredbi imaju jednako značenje kao pojmovi koji se koriste u Zakonu o zaštiti okoliša (u daljem tekstu: Zakon).

**Član 3.**

**(Načela strateške procjene )**

1. Načela na kojima se zasniva strateška procjena su:
2. **Načelo održivog razvoja** - održivi razvoj koji zadovoljava potrebe sadašnjih bez ugrožavanja potreba budućih naraštaja, proces integracije privrednih, društvenih i ekoloških ciljeva kroz ravnotežu između okoliša i razvoja i doprinos ciljevima održivog razvoja kroz razmatranje i uključivanje bitnih aspekata okoliša u pripremu i usvajanje određenih strategija, planova i programa, utvrđivanje uslova za očuvanje vrijednosti prirodnih resursa i dobara, predjela, biološke raznovrsnosti, divljih biljnih i životinjskih vrsta i autohtonih ekosistema, racionalnim korištenjem prirodnih resursa.
3. **Načelo integralnog pristupa** - podrazumijeva uzimanje u obzir cijelog životnog ciklusa materijala i proizvoda; predviđanje posljedica u svim komponentama okoliša kao rezultata djelovanja materijala i djelatnosti (novih i postojećih) pri donošenju i provođenju odgovarajućih sektorskih i međusektorskih strategija, planova i programa u koje su uključeni uslovi zaštite okoliša, odnosno očuvanje i održivo korištenje prirodnih resursa i biološke raznovrsnosti;
4. **Načelo predostrožnosti** - podrazumijeva provođenje aktivnosti na sprječavanju ili smanjenju negativnih uticaja određenih strategija, planova i programa na okoliš prije njihovog usvajanja, obezbjeđenje racionalnog korišćenja prirodnih resursa i svođenje na minimum rizika po zdravlje ljudi, okoliš i materijalna dobra.
5. **Načelo podjele odgovornosti (hijerahije) i saradnje (koordinacije)** - s obzirom da se strateška procjena uticaja strategija, planova i programa provodi na različitim hijerarhijskim nivoima na kojima se donose strategije, planovi i programi, potreban je povećan stepen transparentnosti u odlučivanju koji se postiže međusobnom saradnjom nadležnih i zainteresovanih organa i organizacija u postupku strateške procjene putem javnih konsultacija, odnosno obavještavanja i davanja mišljenja;
6. **Načelo javnosti** - u cilju obezbjeđenja pune otvorenosti postupka pripreme i donošenja ili usvajanja strategija, planova i programa i njihovom mogućem uticaju na okoliš, javnost mora, prije donošenja bilo kakve odluke, kao i poslije usvajanja strategije, plana i programa, biti informisana i uključena u sve procese koji se tiču donošenja odluka u vezi tih strategija, planova i programa ili njihovih izmjena.

**Član 4.**

**(Nadležnost za provođenje strateške procjene)**

1. Stratešku procjenu provodi nosioc pripreme strategije, plana i programa u saradnji sa nadležnim ministarstvom.
2. Za strategiju, plan i program koji se donosi na nivou Federacije BiH, a za koju je potrebno provesti postupak strateške procjene, nadležno je Federalno ministarstvo, dok za strategiju, plan i program koji se donosi na nivou kantona, grada ili općine, za provođenje postupka strateške procjene nadležno je kantonalno ministarstvo.
3. Iznimno od stava (2) ovog člana, u slučaju kada je za strategiju, plan i program iz oblasti zaštite okoliša nosioc pripreme kantonalno ministarstvo, za provođenje postupka strateške procjene nadležno je Federalno ministarstvo.
4. Iznimno, u slučaju kada je nosioc pripreme strategije, plana i programa Federalno ministarstvo okoliša i turizma, ono je istovremeno i nadležno ministarstvo za provođenje postupka strateške procjene, s tim da osobe koje rade na poslovima provođenja strateške procjene ne mogu učestvovati u izradi i donošenju te strategije, plana i programa.

**POGLAVLJE II. PREDMET STRATEŠKE PROCJENE I OBLASTI PRIMJENE**

**Član 5.**

**(Predmet strateške procjene)**

1. Strateška procjena je postupak kojim se procjenjuju mogući znatni uticaji na okoliš koji mogu nastati provođenjem strategije, plana i programa ili njihovih izmjena.
2. Strateška procjena se provodi u toku izrade nacrta strategije, plana i programa, prije utvrđivanja konačnog prijedloga strategije, plana i programa i pokretanja postupka za njegovo donošenje ukoliko drugim propisima nije drugačije utvrđeno, na način propisan Zakonom i ovom uredbom.
3. Ciljevi provođenja strateške procjene su:
* osiguranje visokog stepena zaštite okoliša i i zdravlje ljudi uključivanjem pitanja okoliša u izradu i usvajanje strategija, planova i programa,
* unaprijeđenje održivog razvoja integrisanjem osnovnih načela zaštite okoliša i osiguranjem da se za određene strategije, planove i programe koji mogu imati značajan uticaj na okoliš provede postupak strateške procjene pri izradi, usvajanju i provođenju strategija, planova i programa.
1. Postupak strateške procjene podrazumijeva određivanje sadržaja strateške studije, izradu strateške studije, ocjenu potpunosti i stručne zasnovanosti strateške studije sa posebnim osvrtom na razumna alternativna rješenja u strategiji, planu i programu, postupak izrade izvještaja o konačnoj ocjeni komisije nacrta strateške studije, postupak informisanja i uključivanja javnosti, zainteresovanih organa i organizacija, rezultate prekoentitetskih i prekograničnih konsultacija ako su provedene, postupak davanja mišljenja nadležnog ministarstva na izvještaj o provedenoj strateškoj procjeni i postupak praćenja stanja okoliša pri provedbi strategije, plana i programa.
2. Kada se strategije, planovi i programi donose na različitim hijerarhijskim nivoima, da bi se izbjeglo multipliciranje provođenja postupaka strateške procjene, potrebno je prikupiti informacije o svim relevantnim, već provedenim strateškim procjenama i razmotriti koje preporuke se iz njih mogu primijeniti.
3. Nadležna ministarstva su dužna u skladu sa stavom (5) ovog člana dostaviti Federalnom ministarstvu okoliša i turizma podatke o donesenim strategijama, planovima i programima i pripadajuće izvještaje o provedenom postupku strateške procjene najkasnije do 30. aprila tekuće godine za prethodnu kalendarsku godinu radi uspostave jedinstvene liste podataka o provednim postupcima strateške procjene.
4. Kada strategiju, plan i program za oblasti iz člana 6. stav (1) ove uredbe donose hijerarhijske strukture nižeg nivoa, strateška procjena za takvu strategiju, plan ili program provodi se u skladu sa preporukama strategija, planova i programa višeg hijerarhijskog nivoa ukoliko je takva strategija, plan ili program donesen.
5. Provođenje postupka strateške procjene vrši se u skladu sa odredbama čl. 48. do 63. Zakona i drugim odgovarajućim odredbama tog zakona, te odredbama ove uredbe, i drugim propisima koji su navedeni u ovoj uredbi.

**Član 6.**

**(Oblasti na koje se primjenjuje postupak strateške procjene)**

1. U skladu sa odredbom člana 48. stav (2) Zakona, strateška procjena se obavezno provodi za:
2. strategiju, plan i program i njihove izmjene i dopune iz oblasti prostornog planiranja ili korištenja zemljišta, poljoprivrede, šumarstva, ribarstva, lovstva, energetike, industrije, saobraćaja, upravljanja otpadom, upravljanja vodama, telekomunikacija, turizma, očuvanja prirodnih staništa biljnog i životinjskog svijeta kojima se uspostavlja okvir za odobravanje budućih razvojnih projekata navedenih u prilozima I i II Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“, br. 51/21, 33/22 i 104/22);
3. strategiju, plan i program za koje je, zbog mogućeg uticaja na područja u kojima se realizuju, mogu uticati na zaštićena područja, prirodna staništa i očuvanje divlje flore i faune;
4. strategiju, plan i program osim onih navedenih u stavu (1) tačke a) i b) ovog člana, kojima se određuje okvir za odobravanje provođenja projekata koji bi mogli imati značajne uticaje na okoliš.

(2) Za strategiju, plan i program kojim se uređuje korištenje manjih područja na lokalnom nivou, ili za manje izmjene strategije, plana i programa iz stava (1) tačka (a) i (b) ovog člana, strateška procjena će biti obavezna samo u slučaju kad se u postupku odlučivanja/ocjene o potrebi provođenja strateške procjene utvrdi da će takva strategija, plan ili program imati mogući znatni uticaj na okoliš,što se utvrđuje u svakom pojedinačnom slučaju primjenom kriterija utvrđenih u Prilogu II ove uredbe.

(3) U slučaju strategije, plana i programa iz stava (2) ovog člana, prilikom utvrđivanja mogućeg znatnog uticaja na okoliš, osim kriterija iz Priloga II ove uredbe, obavezno se moraju konsultovati zainteresovani organi i organizacije koji će sudjelovati u postupku strateške procjene.

(4) U skladu sa odredbom člana 49. Zakona, strateška procjena se ne provodi za strategiju, plan i program koji služe isključivo za potrebe odbrane i civilne zaštite, proglašenje vanrednog stanja, zaštite i spasavanja, te za finansijske i budžetske strategije, planove i programe.

**Član 7.**

**(Način provođenja postupka strateške procjene)**

1. Strateška procjena se obavezno provodi za strategiju, plan i program i njihove izmjene i dopune iz oblasti navedenih u članu 6. stav (1) ove uredbe, a ocjena o potrebi provođenja strateške procjene provodi se za strategiju, plan i program i njihovu izmjenu i dopunu za slučajeve propisane u članu 6. stav (2) ove uredbe.
2. Strateška procjena provodi se u fazama koje su utvrđene u članu 50. Zakona, na način utvrđen odredbama ove uredbe.

**POGLAVLJE III. – ODLUČIVANJE O OCJENI POTREBE PROVOĐENJA STRATEŠKE PROCJENE**

**Član 8.**

**(Utvrđivanje potrebe provođenja strateške procjene)**

1. Nosioc pripreme strategije, plana i programa iz člana 6. stav (1) ove uredbe, priprema odluku o provođenju strateške procjene koju dostavlja nadležnom ministarstvu i postavlja na svoju službenu internet stranicu u cilju informisanja javnosti i zainteresovane javnosti u pitanjima zaštite okoliša, te dalje postupa prema čl. 10. stav (4), 11., 12. i 13. ove uredbe i primjenjuje odredbe ove uredbe kojima je propisan način provođenja strateške procjene.
2. Nosioc pripreme strategije, plana i programa iz člana 6. stav (2) ove uredbe na osnovu kriterija iz Priloga II ove uredbe utvrđuje da li će strategija, plan i program imati mogući znatni uticaj na okoliš, priprema nacrt odluke o ocjeni potrebe provođenja strateške procjene koji, uz popunjeni obrazac iz Priloga I ove uredbe, i dostavlja na mišljenje nadležnom ministarstvu.

(3) Nacrt odluke o ocjeni potrebe provođenja strateške procjene iz stava (2) ovog člana može glasiti:

a) da je potrebno provođenje strateške procjene; ili

b) da nije potrebno provođenje strateške procjene.

4) Nacrt odluke iz stava (1) i stava (3) tačka a) ovog člana sadrži posebno:

1. naziv nosioca pripreme strategije, plana i programa;
2. naziv strategije, plana i programa;
3. razloge za donošenje, ciljeve, programska polazišta i obuhvat strategije, plana i programa određenih u odluci o pristupanju izradi strategije, plana i programa;
4. rezultate procjene prihvatljivosti strategije, plana i programa za očuvanje i cjelovitost područja u kojima se realizuju, a mogu uticati na zaštićena područja, prirodna staništa i očuvanje divlje flore i faune, ako je primjenjivo;
5. okvirni redoslijed radnji koje se trebaju provesti u postupku strateške procjene;
6. listu zainteresovanih organa i organizacija koje će sudjelovati u postupku strateške procjene.
7. Nosioc pripreme strategije, plana i programa iz člana 6. stav (2) ove uredbe za koje se na osnovu kriterija iz Priloga II ove uredbe smatra da neće imati mogući znatni uticaj na okoliš, priprema nacrt odluke iz stava (3) tačka b) ovog člana da nije potrebno provođenje strateške procjene, koji, uz popunjeni obrazac iz Priloga I ove uredbe, dostavlja na mišljenje nadležnom ministarstvu.

(6) Nacrt odluke iz stava (5) ovog člana, sadrži posebno:

1. naziv nosioca pripreme strategije, plana i programa;
2. naziv strategije, plana i programa;
3. razloge na osnovu kojih je odlučeno da nije potrebno provođenje strateške procjene u skladu sa kriterijima iz Priloga II ove uredbe;
4. druge relevantne podatke na osnovu kojih je odlučeno da nije potrebno provođenje strateške procjene.

**Član 9.**

**(Javne konsultacije i konačno mišljenje nadležnog ministarstva na nacrt odluke o ocjeni potrebe provođenja strateške procjene)**

1. Nosioc pripreme strategije, plana i programa, nacrt odluke iz člana 8. stav (3) ove uredbe i popunjeni obrazac iz Priloga I ove uredbe dostavlja na mišljenje nadležnom ministarstvu.
2. Nadležno ministarstvo primljeni nacrt odluke o ocjeni potrebe provođenja strateške procjene i popunjeni obrazac iz Priloga I ove uredbe, dostavlja na mišljenje zainteresovanim organima i organizacijama sa liste utvrđene u nacrtu odluke.
3. Nadležno ministarstvo može proširiti listu zainteresovanih organa i organizacija ako ocijeni da je to potrebno.

1. Zainteresovani organi i organizacije su dužni dostaviti mišljenje u roku od 15 dana od dana zaprimanja zahtjeva, a ukoliko ga ne dostave u datom roku, smatraće se da su saglasni sa nacrtom odluke o ocjeni potrebe provođenja strateške procjene.
2. Uzimajući u obzir pristigla mišljenja zainteresovanih organa i organizacija, nadležno ministarstvo priprema konačno mišljenje o nacrtu odluke o ocjeni potrebe provođenja strateške procjene, koje dostavlja nosiocu pripreme strategije, plana i programa zajedno sa pristiglim mišljenjima zainteresovanih organa i organizacija.
3. Nadležno ministarstvo je dužno konačno mišljenje iz stava (5) ovog člana, dostaviti nosiocu pripreme strategije, plana i programa u roku od 30 dana od dana zaprimanja nacrta odluke iz stava (1) ovog člana, a ukoliko ga ne dostavi u datom roku, smatrat će se da je saglasno sa nacrtom odluke o ocjeni potrebe provođenja strateške procjene, tako da nosioc pripreme strategije, plana i programa može postupiti prema članu 10. stav (1) ove uredbe.
4. Ukoliko nadležno ministarstvo konačnim mišljenjem iz stava (5) ovog člana donese negativno mišljenje na nacrt odluke da nije potrebno provođenje strateške procjene, nosioc pripreme strategije, plana i programa dužan je preispitati svoju odluku, postupiti u skladu sa članom 8. ove uredbe i novi nacrt odluke o provođenju strateške procjene dostaviti na mišljenje nadležnom ministarstvu.

**Član 10.**

**(Konačna odluka o ocjeni potrebe provođenja strateške procjene)**

1. Nosioc pripreme strategije, plana i programa na osnovu konačnog mišljenja nadležnog ministarstva donosi **konačnu odluku o ocjeni potrebe provođenja strateške procjene**, te istu objavljuje na svojoj službenoj internet stranici u cilju informisanja javnosti i zainteresovane javnosti u pitanjima zaštite okoliša.
2. Konačna odluka da je potrebno provođenje strateške procjene sadrži:
* naziv nosioca pripreme strategije, plana i programa;
* puni naziv strategije plana i programa,
* razloge zbog kojih je utvrđena potreba strateške procjene u skladu sa kriterijima iz Priloga II. ove Uredbe, odnosno ciljeve i programska polazišta za obuhvat strategije, plana i programa,
* redoslijed radnji koje je potrebno provesti u postupku strateške procjene.
1. Konačna odluka da nije potrebno provođenje strateške procjene sadrži osnovne podatke o strategiji, planu i programu i obrazloženje razloga zbog kojih je utvrđeno da nije potrebno provesti stratešku procjenu u skladu sa kriterijima iz Priloga II. ove uredbe.
2. Ukoliko se u postupku ocjene o potrebi strateške procjene donese konačna odluka iz stava (2) ovoga člana, nakon donošenja te odluke primjenjuju se odredbe ove uredbe kojima je propisan način provođenja strateške procjene.
3. Nosioc pripreme strategije, plana i programa koji može imati mogući znatni uticaj na okoliš drugog entiteta i/ili Brčko distrikta BiH i/ili druge države, obavijestit će o konačnoj odluci iz stava (2) ovog člana Federalno ministarstvo koje će nakon toga obavijestiti organ nadležan za poslove zaštite okoliša drugog entiteta i/ili Brčko distrikta BiH, i/ili druge države putem nadležnih institucija BiH, i zatražiti njihovo pisano izjašnjenje u roku od 30 dana od dana dostavljanja obavijesti, o učešću u postupku strateške procjene.

**POGLAVLJE IV. – POSTUPAK STRATEŠKE PROCJENE**

**Član 11.**

**(Odluka o pristupanju izradi strategije, plana i programa i strateška studija)**

1. Nosioc pripreme strategije, plana i programa iz člana 6. stav (1) ove uredbe, na osnovu odluke o provođenju strateške procjene iz člana 8 stav (1), i nosioc pripreme strategije, plana i programa iz člana 6. stav (2) ove uredbe, na osnovu konačne odluke o obaveznom provođenju strateške procjene iz člana 10. stav (2) ove uredbe, donosi odluku o pristupanju izradi nacrta strategije, plana i programa i objavljuje je na svojoj službenoj internet stranici.
2. Odluka iz stava (1) ovog člana sadrži posebno:
* naziv nadležnog ministarstva;
* naziv strategije, plana i programa;
* razloge za donošenje odluke, ciljeve, programska polazišta i obuhvat strategije, plana i programa;
* pitanja i probleme vezane za okoliš u strategiji, planu i programu koji će biti razmatrani u okviru strateške procene;
* razloge za izostavljanje pojedinih pitanja i problema vezanih za okoliš u strategiji, planu i program;
* elemente za izradu izvještaja o provedenoj strateškoj proceni,
* izbor i obaveze nosioca izrade strateške studije (prijedlog metodologije, sastav stručnog tima, rok izrade i dr);
* način učešća zainteresovanih organa i organizacija i javnosti u postupku izrade i razmatranja izvještaja o strateškoj proceni;
* druge podatke od značaja za izradu strateške procene;
* hronološki popis aktivnosti koje će se provesti u postupku strateške procjene.
1. U postupku strateške procjene obavezno se izrađuje strateška studija.

**Član 12.**

**(Nosioc izrade strateške studije)**

1. U skladu sa odredbom člana 54. stav (2) Zakona, strateškom studijom se određuju, opisuju i procjenjuju očekivani znatni uticaji na okoliš koje može uzrokovati provođenje strategije, plana i programa, kao i razumne opcije vezane za zaštitu okoliša, koje uzimaju u obzir ciljeve i obuhvat te strategije, plana ili programa.
2. Osim odluke iz člana 11. stav (1), nosioc pripreme strategije, plana i programa donosi odluku o izboru nosioca izrade strateške studije po postupku utvrđenom Zakonom o javnim nabavkama.
3. Nosioc izrade nacrta strateške studije iz stava (2) ovog člana može biti samo pravno lice sa liste nosioca izrade studije koje ima ovlaštenje izdato od Federalnog ministarstva, u skladu sa zahtjevima utvrđenim u Pravilniku o uslovima i kriterijima davanja ovlaštenja nosiocima izrade studije uticaja na okoliš, načinu i kriterijima koje moraju ispunjavati nosioci izrade studije uticaja na okoliš i visini naknade izdavanja ovlaštenja nosiocima izrade studije uticaja na okoliš („Službene novine Federacije BiH“, br. 19/22 i 36/22).
4. Pravna lica koja učestvuju u izradi nacrta strategije, plana i programa ne mogu biti angažirana kao nosioci izrade nacrta strateške studije, kako je utvrđeno u članu 55. stav (3) Zakona.

**Član 13.**

 **(Obaveze nosioca izrade strateške studije)**

Nosioc izrade strateške studije učestvuje u postupku strateške procjene tako da:

1. učestvuje u postupku određivanja sadržaja strateške studije;
2. izrađuje nacrt strateške studije i vrši dopune i dorade nacrta do finalne verzije strateške studije;
3. priprema odgovarajuće sažetke dokumenta, stručne podloge i sl. koji se odnose na materiju u vezi sa sadržajem i obimom strateške studije i u vezi sa strateškom procjenom, sarađuje sa nosiocem pripreme strategije, plana i programa;
4. učestvuje u postupku javnih konsultacija;
5. prisustvuje sjednicama komisije za ocjenu strateške studije putem svojih predstavnika,
6. u saradnji sa nosiocem izrade strategije, plana i programa i u dogovoru sa nosiocem pripreme strategije, plana i programa nakon provedenih konsultacija sa zainteresovanim organima, organizacijama i javnosti u javnoj raspravi učestvuje u donosi usaglašeno mišljenje o konačnim obavezujućim mjerama zaštite okoliša i izvještaj o javnim konsultacijama iz člana 25. ove uredbe,
7. u saradnji sa nosiocem pripreme učestvuje u izradi Izvještaja o provedenoj strateškoj procjeni iz člana 27. ove uredbe

**Član 14.**

**(Obavezan sadržaj strateške studije)**

1. Strateška studija obavezno sadrži poglavlja navedena u Prilogu III ove uredbe.
2. Kada nadležno ministarstvo ocijeni da strategija, plan i program može imati znatni negativan uticaj na ciljeve očuvanja i cjelovitost područja u kojima se realizuju, ili mogu uticati na zaštićena područja, prirodna staništa i očuvanje divlje flore i faune, sadržaj strateške studije obavezno uključuje i poglavlje o prihvatljivosti strategije, plana i programa za zaštićena područja, prirodna staništa i očuvanje divlje flore i faune prema posebnom propisu koji reguliše oblast zaštite pririode.
3. Ako se nadležni organ za poslove zaštite okoliša drugog entiteta i/ili Brčko distrikta BiH i/ili druge države BiH izjasnio da se zainteresovani organi i organizacije i javnost drugog entiteta i/ili Brčko distrikta BiH i/ili druge države namjerava uključiti u konsultacije o strateškoj procjeni na osnovu člana 10. stav (5) ove uredbe, sadržaj strateške studije uključuje i poglavlje u kojem se opisuju mogući znatni uticaji strategije, plana i programa na okoliš drugog entiteta i/ili Brčko distrikta BiH i/ili druge države.

**Član 15.**

**(Donošenje odluke o sadržaju i obimu strateške studije)**

1. U postupku određivanja sadržaja i obima strateške studije, nosioc pripreme strategije, plana i programa će u saradnji sa nosiocem izrade strateške studije u skladu sa članom 13. tačka a) ove uredbe izraditi nacrt odluke o sadržaju i obimu strateške studije, nakon čega će od nadležnog ministarstva, javnosti i zainteresovanih organa i organizacija koji su navedeni u odluci o provođenju strateške procjene, pribaviti mišljenje o nacrtu odluke o sadržaju i obimu strateške studije koja sadrži podatke koji se moraju obraditi u poglavljima strateške studije.
2. Uz zahtjev za davanje mišljenja iz stava (1) ovog člana, prilažu se odluka o pristupanju izradi strategije, plana i programa iz člana 11. stav (1) ove uredbe, a za strategije, planove i programe iz člana 6. stav (2) ove uredbe prilaže se i konačna odluka o provođenju strateške procjene iz člana 10. stav (2) ove uredbe.
3. Nadležno ministarstvo, javnost i zainteresovani organi i organizacije dužni su dostaviti mišljenje iz stava (1) ovog člana nosiocu pripreme strategije, plana i programa u roku od 15 dana od dana zaprimanja zahtjeva. Ako mišljenje ne bude dostavljeno u propisanom roku, smatraće se da nema dodatnih zahtjeva vezanih za zaštitu okoliša koje je potrebno uvažiti u nacrtu odluke o sadržaju i obimu strateške studije.
4. Nosioc pripreme strategije, plana i programa je dužan, u svrhu usaglašavanja mišljenja o sadržaju i obimu podataka koji se moraju obraditi u poglavljima nacrta strateške studije i utvrđivanja konačnog sadržaja strateške studije, osigurati konsultativni sastanak, na kojem su prisutni predstavnici nadležnog ministarstva, zainteresovanih organa i organizacija i javnosti koji su dostavili primjedbe na nacrt odluke o sadržaju i obimu strateške studije, nosioc izrade strateške studije i nosioc izrade strategije, plana i programa.
5. Nosioc pripreme strategije, plana i programa, nakon provedenog konsultativnog sastanka iz stava (4) ovog člana, donosi prijedlog odluke o sadržaju i obimu strateške studije, koju dostavlja nadležnom ministarstvu na konačno mišljenje.
6. Prijedlog odluke o sadržaju i obimu strateške studije sadrži posebno:
7. programska polazišta, obuhvat i ciljeve strategije, plana i programa;
8. identifikaciju potencijalnih uticaja strategije, plana i programa na okoliš;
9. definisane ciljeve zaštite okoliša;
10. konačan sadržaj strateške studije;
11. listu nedostajućih podataka, stručnih podloga i studija koje je potrebno napraviti za potrebe strateške procjene;
12. popis i mišljenja zainteresovanih organa i organizacija koji su učestvovali u postupku određivanja sadržaja strateške studije.
13. Nadležno ministarstvo je dužno dostaviti konačno mišljenje na prijedlog odluke o sadržaju i obimu strateške studije iz stava (5) ovog člana nosiocu pripreme strategije, plana i programa u roku od 15 dana od dana zaprimanja zahtjeva, a ukoliko ga nadležno ministarstvo ne dostavi u datom roku, smatrat će se da je saglasno sa prijedlogom odluke o sadržaju i obimu strateške studije.
14. Nosioc pripreme strategije, plana i programa donosi odluku o sadržaju i obimu strateške studije i informira javnost objavljivanjem te odluke na svojoj službenoj internet stranici.
15. Konačni sadržaj i obim strateške studije utvrđeni u odluci iz stava (8) ovog člana ne utiče na pravo nosioca pripreme strategije, plana i programa da, ukoliko se ukaže potreba, zatraži dopunu sadržaja i obima strateške studije tokom postupka strateške procjene.

**Član 16.**

**(Izrada nacrta strateške studije)**

1. Nosioc pripreme strategije, plana i programa dostavlja nosiocu izrade strateške studije odluku o sadržaju i obimu strateške studije iz člana 15. stav (8) i odluku o pristupanju izradi strategije, plana i programa u skladu sa članom 11. stav (1), koji započinje izradu nacrta strateške studije kada mu nosioc izrade strategije, plana i programa obezbijedi dovoljno podataka na osnovu kojih se može početi sa izradom nacrta strateške studije.
2. Pri izradi nacrta strateške studije, njenih izmjena i dopuna sve do konačne verzije, nosioc izrade strateške studije koristi najnovije objavljene, vjerodostojne i dostupne podatke s obzirom na sadržaj, ciljeve i nivo obuhvata strategije, plana i programa.
3. Nosioc izrade nacrta strateške studije je odgovoran za istinitost i tačnost podataka u nacrtu strateške studije, njenih dopuna i izmjena sve do konačne verzije.
4. Nosioc pripreme strategije, plana i programa nacrt strateške studije i nacrt strategije, plana i programa dostavlja na ocjenu i dalje postupanje nadležnom ministarstvu.

**Član 17.**

**(Komisija za ocjenu nacrta strateške studije)**

1. Ocjenu nacrta strateške studije vrši komisija za ocjenu strateške studije (u nastavku: komisija) iz člana 56. Zakona, sa liste stručnjaka donesene u skladu sa Pravilnikom o utvrđivanju uslova i kriterija za stavljanje na listu stručnjaka koji mogu biti imenovani u stručne komisije za ocjenu studija uticaja na okoliš (“Službene novine Federacije BiH”, broj 63/21), i koji su stručnjaci za pojedina područja zavisno od oblasti strategije, plana i programa.
2. Rješenje o imenovanju komisije koja mora imati neparan broj članova, donosi nadležno ministarstvo.
3. Sastav i broj članova komisije, ovisno o obuhvatu i karakteristikama strategije, plana i programa za koji se provodi strateška procjena i sadržaju i obimu strateške studije, nadležno ministarstvo određuje u skladu sa zahtjevima koji su utvrđeni u Pravilniku o utvrđivanju uslova i kriterija za stavljanje na listu stručnjaka koji mogu biti imenovani u stručne komisije za ocjenu studija uticaja na okoliš (“Službene novine Federacije BiH”, broj 63/21).
4. Izuzetno, ako se ukaže potreba da u komisiju treba imenovati stručnjaka za određena pitanja, a takav stručnjak se ne nalazi na listi nadležnog ministarstva, u tom slučaju nadležno ministarstvo, u saradnji sa nosiocem pripreme strategije, plana i programa, imenuje stručnjaka koji je potreban u radu komisije.
5. U sastav komisije imenuje se kao član komisije i jedan predstavnik nadležnog ministarstva koji je sekretar komisije i čiji zadatak je koordinacija procesa i komunikacije između članova komisije, kao i komunikacije komisije i nosioca pripreme strategije, plana i programa, priprema izvještaj sa sjednice komisije, objedinjavanje izvještaja članova komisije i slično.
6. Član komisije ne može biti osoba koja je zaposlena kod nosioca izrade strateške studije ili kod nosioca izrade strategije, plana i programa, osoba koja je učestvovala u izradi nacrta strateške studije, niti osoba koja je učestvovala u izradi nacrta strategije, plana i programa za koji se provodi strateška procjena.
7. Predstavnici nosioca izrade strateške studije i nosioca izrade strategije, plana i programa učestvuju u radu komisije za ocjenu nacrta strateške studije sa pravom učešća u raspravi na sjednicama komisije, a bez prava odlučivanja.
8. Komisija prestaje sa radom kada se završi utvrđivanje konačnog teksta prijedloga strateške studije i konačnog teksta prijedloga strategije, plana i programa po pitanjima zaštite okoliša, o čemu nadležno ministarstvo donosi zaključak o prestanku rada komisije.
9. Komisija iz stava (2) ovog člana donosi poslovnik o svom radu, kojim se uređuje način organizovanja sjednica komisije, način pozivanja, rada i odlučivanja i druga pitanja važna za rad komisije.

**Član 18.**

**(Ocjena nacrta strateške studije)**

1. Nadležno ministarstvo odmah po donošenju rješenja o imenovanju iz člana 17. stav (2) ove uredbe, dostavlja na ocjenu komisiji nacrt strateške studije uz koji prilaže i nacrt strategije, plana i programa u skladu sa poslovnikom o radu komisije iz člana 17. stav (9) ove uredbe.
2. Komisija daje ocjenu nacrta strateške studije u roku od 30 dana od dana zaprimanja dokumentacije iz stava (1) ovog člana. Ovaj rok za ocjenu strateške studije se može produžiti za još maksimalno 30 dana.
3. Na prvoj sjednici komisije ocjenjuje se cjelovitost nacrta strateške studije u odnosu na sadržaj i obim studije utvrđene prema članu 15. stav (8) ove uredbe, kao i u odnosu na sadržaj nacrta strategije, plana i programa.
4. Ocjena stručne utemeljenosti nacrta strateške studije može se dati nakon što se utvrdi da je nacrt strateške studije cjelovit.
5. Ako komisija utvrdi da je nacrt strateške studije cjelovit i stručno utemeljen, komisija na prvoj sjednici donosi konačnu ocjenu nacrta strateške studije, u obliku izvještaja.
6. Kada komisija na prvoj sjednici predloži da se nacrt strateške studije dopuni, odnosno doradi, nadležno ministarstvo će u pisanoj formi od nosioca pripreme strategije, plana i programa zatražiti da nosioc izrade strateške studije izvrši dopunu, odnosno doradu strateške studije. Rok za dopunu odnosno doradu ne može biti duži od 15 dana.
7. Kada komisija na prvoj sjednici ocijeni, da nacrt strateške studije ima nedostatke koji su takve prirode da ista ne udovoljava propisanim zahtjevima u vezi sa izradom i određenim sadržajem i/ili obimom, te odgovarajućom dopunom neće biti moguće otkloniti te nedostatke, predložit će nosiocu pripreme strategije, plana i programa da se strateška studija ponovno izradi. U ovom slučaju komisija će detaljno navesti područja u kojima se nacrt strateške studije mora ponovo izraditi.
8. Komisija, nakon što utvrdi da je strateška studija potpuna i stručno utemeljena, daje usaglašenu, konačnu ocjenu nacrta strateške studije u roku od 15 dana od dana zaprimanja dopunjenog nacrta strateške studije iz stava (6) ovog člana.
9. Nadležno ministarstvo na osnovu konačne ocjene nacrta strateške studije iz stava (8) ovog člana, izrađuje izvještaj o konačnoj ocjeni nacrta strateške studije koji sadrži načine na koje pitanja zaštite okoliša moraju biti integrisana u strategiju, plan i program i dostavlja ga nosiocu izrade strategije, plana i programa.
10. Izvještaj iz stava (9) ovog člana sadrži posebno:
11. opis najprihvatljivije razumne alternative strategije, plana i programa za okoliš

sa obrazloženjem izbora te alternative;

1. prikaz uticaja najprihvatljivije razumne alternative strategije, plana i programa

na okoliš;

1. prijedlog mjera zaštite okoliša i prijedlog plana provođenja;
2. prijedlog programa praćenja stanja okoliša sa prijedlogom plana provođenja.
3. Izvještaj iz stava (9) ovog člana nadležno ministarstvo dostavlja nosiocu izrade strategije, plana i programa koji je sve prijedloge zaštite okoliša i prijedloge plana provođenja i praćenja stanja okoliša dužan ugraditi u nacrt strategije, plana i programa prije početka postupka javnih konsultacija iz čl. 20. do 24. ove uredbe.

**Član 19.**

**(Naknada za rad komisije)**

1. Troškove rada komisije snosi nosioc pripreme strategije, plana i programa kako je utvrđeno u članu 56. stav (2) Zakona.
2. Nadležno ministarstvo posebnim zaključkom utvrđuje iznos naknade za rad komisije.
3. Naknada iz stava (1) ovog člana obuhvata naknadu za rad članova u komisiji i, ukoliko je to potrebno, naknade za troškove prevoza, dnevnica i smještaja.
4. Naknada za rad članova komisije u skladu sa propisom iz člana 17. stav (3) ove uredbe iznosi 15% prosječne mjesečne neto plaće ostvarene na nivou Federacije BiH za posljednje tromjesečje za jedan norma-dan rada na ocjeni nacrta strateške studije po članu komisije, s tim da ukupni broj norama-dana ne može biti veći od 5 (pet).
5. Nosioc pripreme strategije, plana i programa dužan je uplatiti naknadu za rad članova u komisiji najkasnije u roku od 15 dana od dana donošenja zaključka iz stava (2) ovog člana.

**Član 20.**

**(Učešće javnosti)**

1. Nakon donošenja izvještaja o konačnoj ocjeni nacrta strateške studije iz člana 18. stav (8) ove uredbe, nosioc pripreme strategije, plana i programa osigurava učešće javnosti u postupku razmatranja nacrta strateške studije i nacrta strategije, plana i programa, što se vrši u skladu sa odredbama člana 58. Zakona i odredbama ove uredbe.
2. Nosioc pripreme strategije, plana i programa obavještava javnost o načinu i rokovima za vršenje javnog uvida u nacrt strategije, plana i programa i nacrt strateške studije, o načinu i rokovima za dostavljanje mišljenja, primjedbi i prijedloga, kao i o
vremenu i mjestu održavanja javne rasprave iz člana 22. ove uredbe, u postupku kojim se uređuje donošenje strategije, plana i programa i strateške studije, na način utvrđen u stavu (3) ovog člana.
3. Nosioc pripreme strategije, plana i programa objavljuje obavještenje iz stava (2) ovog člana najmanje u jednim dnevnim novinama dostupnim na području Federacije BiH, i na svojoj službenoj internet stranici zajedno sa elektronskim verzijama nacrta strateške studije i nacrta strategije, plana i programa, najmanje 15 dana prije održavanja javne rasprave iz člana 22. ove uredbe.

**Član 21.**

**(Pribavljanje mišljenja zainteresovanih organa i organizacija)**

1. U skladu sa odredbom člana 57. stav (1) Zakona, nosioc pripreme strategije, plana i programa dužan je uz pisano obavještenje iz člana 20. stav (3) ove uredbe dostaviti nadležnom ministarstvu i zainteresovanim organima i organizacijama iz člana 8. stav (4) tačka f) nacrt strategije, plana i programa i nacrt strateške studije na CD-u ili sa naznakom internet lokacije na kojoj su objavljeni ovi dokumenti u elektronskoj verziji i datumom objavljivanja u skladu sa članom 20. stavom (3), radi davanja pisanog mišljenja, primjedbi i prijedloga, te ih obavijestiti o vremenu i mjestu održavanja javne rasprave iz člana 22. ove uredbe.
2. Nadležno ministarstvo i zainteresovani organi i organizacije dužni su dostaviti mišljenja, primjedbe i prijedloge u roku od 30 dana dana od dana prijema obavještenja iz stava (1) ovog člana, strategije, plana ili programa i strateške studije, kako je utvrđeno u članu 57. stav (2) Zakona.
3. Ako se mišljenja, primjedbe i prijedlozi ne dostave u roku iz stava (2) ovog člana smatra se da nema primjedbi na nacrt dostavljene strateške studije.
4. U slučaju da nosioc pripreme strategije, plana i programa primi mišljenje nadležnog ministarstva i zainteresovanih organa i organizacija poslije isteka roka utvrđenog u stavu (2) ovog člana, nosioc pripreme strategije, plana i programa može odlučiti da ih uvaži i uključi u konačni izvještaj o konsultacijama, pod uslovom da je to proceduralno još uvijek moguće i da ne iziskuje dodatne troškove.

**Član 22.**

**(Javna rasprava)**

1. Nosioc pripreme strategije, plana i programa organizuje javnu raspravu na nacrt strateške studije i nacrt strategije, plana i programa u skladu sa članom 58. stavovi (2), (3) i (4) Zakona i odredbama ove uredbe.
2. Nosioc pripreme strategije, plana i programa može, po potrebi i u zavisnosti od složenosti predmeta strateške procjene, održati i više javnih rasprava na različitim lokacijama.
3. U postupku strateške procjene uticaja strategije, plana i programa na okoliš za koji je u postupku njihovog donošenja propisana obaveza provođenja javne rasprave prema drugim propisima, javna rasprava o nacrtu strateške studije provodi se u jedinstvenom postupku, na način i u rokovima propisanim za tu strategiju, plan i program.
4. Nosioc pripreme strategije, plana i programa dužan je sačiniti zapisnik sa javne rasprave u roku od 5 dana nakon njenog održavanja.

**Član 23.**

**(Prekoentitetske konsultacije o uticaju strategije, plana ili programa)**

1. Nosioc pripreme strategije, plana i programa, posredstvom Federalnog ministarstva, ima obavezu dostavljanja nacrta strateške studije nadležnom organu za poslove zaštite okoliša drugog entiteta i/ili Brčko distrikta BiH, a što se vrši u isto vrijeme kada i zainteresovanim organima i organizacijama u Federaciji BiH iz člana 21. ove uredbe, i tražiti da se taj organ uključi u javnu raspravu o nacrtu strateške studije, ukoliko se taj organ, u skladu sa članom 10. stav (4) ove uredbe, prethodno izjasnio da se namjerava uključiti u javnu rasporavu.
2. U zahtjevu za traženje mišljenja o nacrtu strateške studije iz stava (1) ovog člana, dostavljaju se informacije utvrđene u članu 59. stav (1) tačka a), b) i c) Zakona i informacija o mjestu i vremenu održavanja javne rasprave kako je propisao u člana 20. stav (2) ove uredbe.
3. Rok za dostavljanje mišljenja nadležnog organa za poslove zaštite okoliša drugog entiteta i/ili Brčko distrikta BiH je najmanje 15 dana od dana održavanja javne rasprave, ukoliko drugim propisom nije drugačije određeno.
4. Ako se mišljenje ne dostavi u roku iz stava (3) ovog člana smatra se da drugi entitet i/ili Brčko Distrikt nema primjedbi na nacrt strateške studije.

**Član 24.**

**(Prekogranične konsultacije o uticaju strategije, plana ili programa)**

1. Ako se nadležni organ druge države u skladu sa članom 10. stav (4) ove uredbe prethodno izjasnio da se namjerava uključiti u javne konsultacije, kao i i razmjenu informacija o nacrtu strateške studije, Federalno ministarstvo vrši prekogranične konsultacije i pribavljanja mišljenje druge države, a što se vrši u isto vrijeme kada i zainteresovanim organima i organizacijama u Federaciji BiH iz člana 21. ove uredbe.
2. Postupak iz stava (1) ovog člana provodi se u skladu sa odredbom člana 59. Zakona i odredbama ovog člana uredbe.
3. Pribavljanje mišljenja druge države o nacrtu strateške studije vrši Federalno ministarstvo, putem nadležnih institucija BiH nadležnih za vanjsku politiku i okoliš i implementaciju Konvencije o procjeni uticaja na okoliš u prekograničnom kontekstu, kako je utvrđeno u članu 50. stav (2) Zakona.
4. Federalno ministarstvo, o upućenom obavještenju nadležnim institucijama BiH, informiše operativnu fokalnu tačku za Konvenciju o procjeni uticaja na okoliš u prekograničnom kontekstu.
5. U cilju pribavljanja mišljenja druge države iz stava (1) ovog člana, Federalno ministarstvo nadležnom organu te države dužno je dostaviti na mišljenje informacije utvrđene u članu 59. stav (1) tačka a), b) i c) Zakona.
6. Rok za dobijanje mišljenja druge države određuje Federalno ministarstvo u skladu sa članom 59. stav (1) tačka c) Zakona.
7. Ako nadležni organ druge države ne dostavi mišljenje u dogovorenom roku, smatra se da nema primjedbi na dostavljeni nacrt strateške studije i nacrt strategije, plana i programa.
8. Federalno ministarstvo će o postupcima iz odredbi ovoga člana izvijestiti nosioca pripreme strategije, plana i programa radi daljnjeg nastavka postupka.

**Član 25.**

**(Izvještaj o javnim konsultacijama)**

1. Nakon provedenih konsultacija sa zainteresovanim organima, organizacijama i javnosti u javnoj raspravi iz čl. 20. do 24. ove uredbe, nosioc pripreme strategije, plana i programa sva mišljenja, primjedbe i prijedloge dostavlja na očitovanje nosiocu izrade strateške studije i nosiocu strategije, plana i programa. Nosioc izrade strateške studije i nosioc izrade strategije, plana i programa donose usaglašeno mišljenje o konačnim obavezujućim mjerama zaštite okoliša.
2. Nakon očitovanja iz stava (1) ovog člana, nosioc izrade strateške studije i nosioc izrade strategije, plana i programa, u dogovoru sa nosiocem pripreme strategije, plana i programa, u roku ne dužem od 30 dana od dana završetka konsultacija, izrađuju izvještaj o javnim konsultacijama što uključuje učešće zainteresovanih organa, organizacija i javnosti Federacije BiH, drugog entiteta, Brčko Distrikta BiH i/ili druge države, koji nosioc pripreme strategije, plana i programa objavljuje na svojoj službenoj internet stranici, kako je utvrđeno u članu 58. stav (3) Zakona.
3. Izvještaj iz stava (2) ovog člana sadrži obrazloženje o svim prihvaćenim ili neprihvaćenim primjedbama i prijedlozima i čini sastavni dio prijedloga strateške studije.
4. Sve prihvaćene primjedbe i sugestije iz postupka konsultacija moraju biti integrisane u prijedlog strateške studije i prijedlog strategije, plana i programa.

**POGLAVLJE V. IZVJEŠTAJ O PROVEDENOJ STRATEŠKOJ PROCJENI I PROGRAM PRAĆENJA STANJA OKOLIŠA**

**Član 26.**

**(Pribavljanje mišljenja nadležnog ministarstva o provedenoj strateškoj procjeni)**

1. Prije upućivanja prijedloga strategije, plana i programa u postupak donošenja, nosioc pripreme strategije, plana i programa je obavezan pribaviti pozitivno mišljenje nadležnog ministarstva o provedenoj strateškoj procjeni uticaja strategije, plana i programa na okoliš.
2. U svrhu pribavljanja mišljenja iz stava (1) ovog člana, nosioc pripreme strategije, plana i programa dostavlja nadležnom ministarstvu prijedlog strateške studije, prijedlog strategije, plana i programa, izvještaj o ocjeni komisije za stratešku studiju iz člana 18. stav (9) ove uredbe, te izvještaj o javnim konsultacijama iz člana 25. stav (2) ove uredbe.
3. Nadležno ministarstvo mišljenje o provedenoj strateškoj procjeni dostavlja nosiocu pripreme strategije, plana i programa u roku od 15 dana od prijema dokumentacije iz stava (2) ovog člana.
4. Nadležno ministarstvo svoje mišljenje izrađuje prema podacima i dokumentaciji utvrđenoj u članu 61. Zakona koje obavezno sadrži ocjenu svih dijelova propisanog postupka strateške procjene, te da li su, i na koji način, pitanja zaštite okoliša razmatrana kroz stratešku studiju integrisana u prijedlog strategije, plana i programa uzimajući u obzir interese zaštite, očuvanja i unapređivanja okoliša.
5. Nosioc pripreme strategije, plana i programa, kada primi mišljenje nadležnog ministarstva iz stava (4) ovog člana, dužan je, prije utvrđivanja prijedloga strategije, plana i programa postupiti prema odredbi člana 62. Zakona, odnosno uzeti u obzir mišljenje nadležnog ministarstva i izvrši usklađivanje prijedloga strategije, plana ili programa sa interesima zaštite, očuvanja i unaprjeđivanja okoliša.

**Član 27.**

**(Izvještaj o provedenoj strateškoj procjeni)**

1. Nosioc pripreme strategije, plana i programa dužan je izraditi izvještaj o provedenoj strateškoj procjeni.
2. Izvještaj iz stava (1) ovog člana sadrži posebno:
3. sažeti prikaz načina na koji su pitanja zaštite okoliša i mogućih uticaja na zaštićena područja, prirodna staništa i očuvanje divlje flore i faune integrisana u strategiju, plan i program,
4. sažeti prikaz načina na koji su rezultati strateške studije, mišljenja zainteresovanih organa i organizacija, primjedbe, prijedlozi i mišljenja javnosti, te rezultati mišljenja druge države i konsultacija sa drugim entitetom i/ili Brčko distriktom BiH ako su bile obavezne, uzeti u obzir, odnosno razmotreni pri donošenju odluke o donošenju strategije, plana i programa,
5. obrazloženje razloga prihvatanja odabrane razumne alternative strategije, plana i programa u odnosu na ostale razmotrene razumne opcije,
6. mjere zaštite okoliša i mjere ublažavanja negativnih uticaja na zaštićena područja, prirodna staništa i očuvanje divlje flore i faune,
7. način praćenja primjene mjera koje su sadržane u strategiji, planu i programu,
8. način praćenja znatnih uticaja na okoliš donesene strategije, plana i programa.
9. kratak pregled sadržaja i glavnih ciljeva strategije, plana i programa i veze sa drugim relevantnim strategijama, planovima i programima;
10. opis postojećeg stanja okoliša i njenog mogućeg razvoja, ukoliko se strategija, plan i program ne realizuju;
11. identifikaciju područja za koja postoji mogućnost da budu izložene značajnom riziku i karakteristike okoliša u tim područjima;
12. postojeći problemi u pogledu okoliša u vezi sa strategijom, planom i programom, uključujući naročito one koje se odnose na oblasti koje su posebno značajne za okoliš, kao što su staništa divljeg biljnog i životinjskog svijeta sa aspekta njihovog očuvanja, posebno zaštićenih područja, nacionalnih parkova ili vodnog dobra;
13. opći i posebni ciljevi zaštite okoliša ustanovljeni na državnom ili međunarodnom nivou koji su od značaja za plan i program i način na koji su ovi ciljevi, kao i svi ostali aspekti od značaja za okoliš, bili uzeti u razmatranje u procesu pripreme;
14. moguće značajne posljedice po zdravlje ljudi i okoliš, uključujući faktore kao što su: biološka, raznovrsnost, stanovništvo, fauna, flora, zemljište, voda, zrak, klimatski činioci koji utiču na klimatske promjene, materijalni resursi, kulturno nasljeđe uključujući arhitektonsko i arheološko nasljeđe, pejzaž i međusobni odnos ovih faktora;
15. mjere predviđene u cilju sprječavanja, smanjenja ili otklanjanja, u najvećoj mogućoj mjeri, bilo kog značajnog negativnog uticaja na zdravlje ljudi i okoliš do koga dovodi realizacija plana i programa;
16. pregled razloga koji su poslužili kao osnova za izbor plana i programa sa aspekta razmatranih varijantnih rješenja koji su uzeti u obzir, kao i opis načina procjene, uključujući i eventualne teškoće do kojih je došlo pri formulisanja traženih podataka (kao što su tehnički podaci ili nepostojanje know-how);
17. prikaz mogućih značajnih prekograničnih uticaja na okoliš (kad je primjenjivo);
18. opis programa praćenja stanja okoliša, uključujući i zdravlje ljudi u toku i nakon realizacije strategije, plana i programa (monitoring);
19. zaključke do kojih se došlo tokom izrade izvještaja o provednoj strateškoj procjeni predstavljene na način koji je razumljiv javnosti;
20. rezime informacija iz tačaka a) do r).
21. O donesenom izvještaju iz stava (1) ovog člana i donesenoj strategiji, planu i programu, nosioc pripreme strategije, plana i programa obavještava nadležno ministarstvo, javnost, zainteresovane organe i organizacije, druge organe koji su učestvovali u postupku strateške procjene i konsultacija odnosno mišljenja druge države ako su vršene, sa naznakom internet lokacije na kojoj su objavljeni dokumenti iz stava (4) ovog člana i datumom objavljivanja.
22. Informiranje javnosti prema stavu (3) ovog člana provodi se objavljivanjem na službenoj internet stranici nosioca pripreme strategije, plana i programa, i to:
23. izvještaja o provedenoj strateškoj procjeni, te
24. strategije, plana i programa u formi u kojoj je usvojen.

**Član 28.**

**(Program praćenja stanja okoliša)**

1. Program praćenja stanja okoliša u toku provođenja strategije, plana i programa, uključujući i praćenje stanja ciljeva očuvanja i cjelovitosti zaštićenih područja, prirodnih staništa i očuvanja divlje flore i faune kada je toprimjenjivo, sastavni je dio strategije, plana i programa.
2. Program praćenja stanja okoliša iz stava (1) ovog člana sadrži posebno:
3. opis ciljeva strategije, plana i programa;
4. indikatore za praćenje stanja okoliša i zaštićenih područja, prirodnih staništa i očuvanja divlje flore i faune kada je to primjenjivo;
5. prava i obaveze nadležnih organa i organizacija;
6. način provjere provedbe mjera zaštite okoliša i mjera ublažavanja negativnih uticaja na zaštićena područja, prirodna staništa i očuvanje divlje flore i faune kada je to primjenjivo;
7. postupanje u slučaju neočekivanih nepovoljnih uticaja;
8. druge podatke zavisno od obuhvata i karakteristika strategije, plana i programa;
9. sredstva potrebna za provedbu praćenja stanja okoliša i zaštićenih područja, prirodnih staništa i očuvanja divlje flore i faune kada je to primjenjivo.
10. U svrhu izbjegavanja ponavljanja programa praćenja stanja okoliša i zaštićenih područja, prirodnih staništa i očuvanja divlje flore i faune kada je to primjenjivo u odnosu na iste pokazatelje, mogu se koristiti podaci iz odgovarajućih programa praćenja koji su već u primjeni vezano za druge strategije, planove i programe, odnosno praćenje stanja okoliša i zaštićenih područja, prirodnih staništa i očuvanja divlje flore i faune u skladu sa posebnim propisima.

**POGLAVLJE VI. UKLJUČIVANJE FEDERALNOG MINISTARSTVA U JAVNE KONSULTACIJE DRUGOG ENTITETA, BRČKO DISTRIKTA BIH I DRUGE DRŽAVE**

**Član 29.**

**(Konsultacije na zahtjev drugog entiteta i/ili Brčko distrikta BiH)**

1. Kada Federalno ministarstvo dođe do saznanja, ili kada je obavješteno od strane drugog entiteta i/ili Brčko distrikta BiH da se izjasni o namjeri učešća u postupku odlučivanja o nacrtu strateške studije za strategiju, plan i program čija primjena može imati znatan uticaj na okoliš u Federaciji BiH, ono odmah, bez odlaganja, obavještava o primljenom zahtjevu kantonalno ministarstvo koje može imati interes za učešće u tom postupku, i uz zahtjev za mišljenje o potrebi učešća u postupku strateške procjene, dostavlja im kopiju zahtjeva drugog entiteta i/ili Brčko distrikta BiH.
2. Kantonalno ministarstvo je dužno svoje mišljenje o učešću u postupku iz stava (1) ovog člana dostaviti Federalnom ministarstvu što prije, a najkasnije u roku od 21 dan od dana prijema zahtjeva.
3. Po prijemu mišljenja iz stava (1) ovog člana od kantonalnog ministarstvo, Federalno ministarstvo će odlučiti o učešću nadležnog organa drugog entiteta i/ili Brčko distrikta BiH u postupku odlučivanja o nacrtu strateške studije, i o toj odluci obavijestiti taj organ, u roku od sedam dana od dana prijema mišljenja kantonalnog ministarstva.
4. Ako kantonalno ministarstvo ne dostavi blagovremeno svoje mišljenje u skladu sa rokom iz stava (2) ovog člana, Federalno ministarstvo može na osnovu sopstvene procjene obavijestiti organ drugog entiteta i/ili Brčko distrikta BiH o namjeri Federalnog ministarstva da učestvuje u postupku odlučivanja o nacrtu strateške studije na koju se njihov zahtjev za izjašnjavanje iz stava (1) ovog člana odnosi.
5. U slučaju učešća u postupku odlučivanja o nacrtu strateške studije za strategiju, plan i program drugog entiteta i/ili Brčko distrikta BiH, po prijemu dokumentacije, Federalno ministarstvo će, u saradnji sa kantonalnom ministarstvom koja mogu imati interes, provesti postupak konsultacija i pribaviti mišljenja zainteresovanih organa i organizacija i javnosti o nacrtu strateške studije, te sačiniti konačno mišljenje o strateškoj studiji koje će dostaviti nadležnom organu drugog entiteta i/ili Brčko distrikta BiH.
6. Federalno ministarstvo će konačno mišljenje iz stava (5) ovog člana objaviti na svojoj službenoj internet stranici, najkasnije 7 dana od dana donošenja.

**Član 30.**

**(Konsultacije na zahtjev druge države)**

1. Kada Federalno ministarstvo dođe do saznanja, ili kad mu bude dostavljena dokumentacija o mogućem znatnom uticaju provedbe strategije, plana i programa druge države na područje Federacije BiH, ministarstvo će o tom zahtjevu odmah, bez odlaganja, obavijestiti kantonalno ministarstvo koje može imati interes za učešće, i zatražiti izjašnjenje o učešću u postupku odlučivanja o nacrtu strateške studije za strategiju, plan i program druge države.
2. Uz obavještenje iz stava (1) ovog člana, Federalno ministarstvo će dostaviti svu raspoloživu dokumentaciju na osnovu koje će se kantonalno ministarstvo izjasniti o učešću u postupku odlučivanja o nacrtu strateške studije.
3. Kantonalno ministarstvo je dužno izjašnjenje iz stava (1) ovog člana dostaviti Federalnom ministarstvu što prije, a najkasnije u roku od 21 dan od dana prijema obavještenja.
4. Po prijemu izjašnjenja iz stava (1) ovog člana od kantonalnog ministarstva, Federalno ministarstvo će odlučiti o namjeri učešća u postupku odlučivanja o nacrtu strateške studije za strategiju, plan i program druge države koji je predmet strateške procjene, izjašnjenje će dostaviti nadležnom organu druge države putem nadležnih institucija za vanjsku politiku i okoliš BiH, a javnost obavještava putem svoje internet stranice.
5. Ako kantonalno ministarstvo ne dostavi svoje mišljenje u skladu sa rokom iz stava (3) ovog člana, Federalno ministarstvo može na osnovu sopstvene procjene obavijestiti nadležni organ druge države, putem nadležnih institucija za vanjsku politiku i okoliš BiH o namjeri Federalnog ministarstva okoliša i turizma da učestvuje u postupku odlučivanja o nacrtu strateške studije te države.
6. U slučaju učešća u postupku odlučivanja o nacrtu strateške studije za strategiju, plan i program druge države, po prijemu iste, Federalno ministarstvo će, u saradnji sa kantonalnim ministarstvima koja mogu imati interes, provesti postupak konsultacija i pribaviti mišljenja zainteresovanih organa i organizacija o nacrtu strateške studije, te sačiniti konačno mišljenje o strateškoj studiji koje će dostaviti nadležnom organu druge države putem nadležnih institucija za vanjsku politiku i okoliš BiH.
7. Mišljenje iz stava (6) ovog člana, Federalno ministarstvo će objaviti na svojoj službenoj internet stranici najkasnije 7 dana od dana donošenja

**POGLAVLJE VII. – INSPEKCIJSKI NADZOR**

**Član 31.**

**(Inspekcijski nadzor)**

 Inspekcijski nadzor nad provođenjem ove uredbe vrše federalni i kantonalni inspektori zaštite okoliša, svaki u okviru svoje nadležnosti, u skladu sa odredbama o inspekcijskom nadzoru koje su utvrđene u Zakonu.

**POGLAVLJE VIII. – PRELAZNE I ZAVRŠNE ODREDBE**

**Član 32.**

**(Sredstva za provođenje strateške procjene)**

1. Sredstva za provođenje strateške procjene strategije, plana i programa koji se donosi na nivo Federacije BiH, osiguravaju se iz federalnog budžeta u skladu sa odredbom člana 63. Zakona.
2. Sredstva za provođenje postupka strateške procjene kantona i jedinica lokalne samouprave osiguravaju se iz kantonalnog budžeta, odnosno budžeta jedinica lokalne samouprave što se utvrđuje propisom kantona, odnosno propisom jedinice lokalne samouprave.

**Član 33.**

**(Strateška procjena i procjena uticaja projekata na okoliš)**

Strateška procjena uticaja na okoliš koja se provodi u skladu sa ovom uredbom, ne dovodi u pitanje ni na koji način provođenje Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“, br. 51/21, 33/22 i 104/22).

**Član 34.**

**(Započete izrade strategija, planova i programa)**

Strategija, plan i program čija je izrada započeta prije stupanja na snagu ove uredbe nastaviti će se po ranije utvrđenom postupku.

**Član 35.**

**(Prilozi)**

Prilozi I, II i III nalaze se u prilogu ove uredbe i čine njen sastavni dio.

**Član 36.**

**(Stupanje na snagu)**

Ova uredba stupa na snagu osmog dana od dana objavljivanja u „Službenim novinama Federacije BiH“.

V. broj \_\_\_\_\_\_\_\_\_\_ Premijer

\_\_\_\_\_\_\_\_\_\_\_\_\_\_\_ 2024.

 Sarajevo

 Nermin Nikšić

**PRILOG I. OBRAZAC ZA OCJENU POTREBE PROVOĐENJA STRATEŠKE PROCJENE UTICAJA NA OKOLIŠ (SPUO)**

1. **Opći podaci o strategiji, planu i programu**

|  |  |
| --- | --- |
| **Nosioc pripreme strategije, plana i programa** | *(navesti puni naziv nadležnog tijela za pripremu strategije, plana i programa)* |
| **Naziv strategije, plana i programa** | *(navesti puni naziv strategije, plana i programa)* |
| **Geografski obuhvat strategije, plana i programa** | *(Definisati teritorijalno područje strategije, plana i programa i druga (teritorijalno) područja na koje bi provedba strategije, plana i programa mogla imati uticaj). Navesti K.O., k.č. ili koordinate obuhvata. Dati i kartografski prikaz.* |
| **Sektor na koji se strategija, plan i program odnose** | *(Poljoprivreda, šumarstvo, ribarstvo, energetika, industrija, saobraćaj, upravljanje otpadom, upravljanje vodama, telekomunikacije, turizam, prostorno planiranje, korištenje zemljišta, i drugo..)* |
| **Da li se radi nova strategija, plan i program ili njihove izmjene i dopune?**  | *(Ako su izmjene i dopune postojeće strategije, plana i programa, navesti puni strategiju, plan i program koji se mijenja i nadopunjava)* |
| **Pravni okvir za donošenje strategije, plana i programa** | *(Navesti Zakon/podzakonski akt koji je osnova za pripremu i donošenje strategije, plana i programa, uključujući i članove iz tih akata)* |
| **Postoji li obaveza provođenja strateške procjene za strategiju, plan i program po okolišnim propisima?** | Da/Ne*(Ako je odgovor NE, napisati razloge)* |
| **Strategija, plan i program višeg hijerarhijskog reda sa kojim predmetna strategija, plan i program mora biti usklađena** | *(Navesti strategiju, plan i program višeg hijerarhijskog reda sa kojim predmetna strategija, plan i program mora biti usklađen- ako postoji)* |
| **Da li je proveden postupak strateške procjene za strategiju, plan i program višeg hijerarhijskog reda?**  | Da/Ne*(Ako je odgovor „Da“ navesti osnovne podatke o strateškoj procjeni uticaja na okoliš za tu strategiju, plan i program, posebno vezano za stratešku studiju – ne treba pisati detalje, samo gdje se dokumenti mogu dobiti ili link na internet stranicu sa koje se može preuzeti)* |
| **Da li su predmetnom strategijom, planom i programom planirane nove aktivnosti koje nisu prošle postupak strateške procjene u strategiji, planu i programu višeg reda?\*** *\*(odgovoriti samo ako je za strategiju, plan i program višeg reda proveden postupak strateške procjene)* | Da/Ne*(Ako je odgovor „Da”, ukratko opisati nove aktivnosti.)* |
| **Karakteristike strategije, plana i programa** | *(dati kratki opis strategije, plana i programa, navesti razloge donošenja, programska polazišta, ciljeve i smjernice, intervencije koje definira nova strategija, plan i program)* |

1. **Procjena mogućih znatnih uticaja strategije, plana i programa na okoliš**

| **Odredbe Direktive** | **Odgovori** |
| --- | --- |
| **Postavlja li strategija, plan i program okvir za implementaciju projekata za koje je obvezna provedba postupka procjene uticaja na okoliš (PUO), odnosno ocjena o potrebi provođenja PUO u skladu sa Uredbom o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“, broj 51/21, 33/22 i 104/22)** | Da/Ne*(Ako je odgovor „Da“, navesti projekte za koje treba provesti postupak PUO, odnosno ocjena o potrebi provođenja PUO)* |
| **Postavlja li strategija, plan i program okvir za razvoj drugih projekata, osim gore navedenih, koji bi mogli imati znatne uticaje na okoliš pojedinačno ili kumulativno?** | Da/Ne*(Ako je odgovor „Da“ opisati projekte)* |
| **Na koji način strategija, plan i program utiče na ostale relevantne strategije, planove i programe uključujući i one u hijerarhiji ili iz drugih sektora?** | *(Opisati, kako strategija, plan i program može uticati na ostale strategije, planove i programe)* |
| **Navedite vjerojatno znatne uticaje na okoliš koji mogu nastati provedbom strategije, plana i programa i na koji način će ti uticaji biti uzeti u obzir pri izradi strategije, plana i programa?** | *(Kratko opisati, koji su vjerojatno značajni uticaji na okoliš i po kojim kriterijima su utvrđeni, te kako će se uzeti u obzir kod izrade strategije, plana i programa)* |
| **Da li je moguć znatni uticaj strategija, plana i programa na drugi entitet i/ili Brčko distrikt BiH?** | Da/Ne *(Ako je odgovor „Da“ opisati koji su mogući značajni uticaji na drugi entitet i/ili Brčko distrikt BiH)* |
| **Da li je moguć znatni prekogranični uticaj strategije, plana i programa?** | Da/Ne *(Ako je odgovor „Da“, opisati koji su mogući značajni prekogranični uticaji)* |
| **Da li su provedbom strategije, plana i programa mogući rizici za zdravlje ljudi?** | Da/Ne *(Ako je odgovor „Da“ opisati koji su mogući rizici za zdravlje ljudi)* |

1. **Procjena mogućih znatnih uticaja strategije, plana i programa naročito one koje se odnose na oblasti koje su posebno značajne za okoliš, kao što su staništa divljeg biljnog i životinjskog svijeta sa aspekta njihovog očuvanja, posebno zaštićenih područja, nacionalnih parkova ili vodno dobro)**

| **Odredbe Direktive** | **Odgovori** |
| --- | --- |
| **Da li strategija, plan i posebno značajna za okoliš, kao što su staništa divljeg biljnog i životinjskog svijeta sa aspekta njihovog očuvanja, posebno program može imati znatni uticaj na područja koja su zaštićenih područja, nacionalnih parkova ili vodno dobro?** | Da/Ne*(Ako je odgovor „Da“ navesti područja od značaja za okoliš/zaštićenih područja prirode na koja bi ciljevi i programska polazišta strategije, plana i programa mogli imati uticaj)* |

1. **Zaključci**
2. Obrazloženje zašto za strategiju, plan i program treba/ne treba provesti stratešku procjenu.
3. Obrazloženje zašto za strategiju, plan i program treba/ne treba posebno analizirati prihvatljivost vezano za oblasti koje su posebno značajne za okoliš, kao što su staništa divljeg biljnog i životinjskog svijeta sa aspekta njihovog očuvanja, posebno zaštićenih područja, nacionalnih parkova ili vodno dobro.
4. Navesti ključna pitanja vezana uz okoliš za predmetnu strategiju, plan i program.

**Mjesto i datum pripreme ove procjene:**

**Kontakt osoba nosioca izrade strategije, plana i programa:**

**PRILOG II.**

**KRITERIJI ZA UTVRĐIVANJE MOGUĆEG ZNATNOG UTICAJA STRATEGIJE, PLANA I PROGRAMA NA OKOLIŠ**

Kriteriji za utvrđivanje mogućeg znatnog uticaja strategije, plana i programa na okoliš su:

1. karakteristike strategije, plana i programa, naročito u odnosu na:
2. stepen do kojeg se strategijom, planom i programom uspostavlja okvir za provedbu projekata i aktivnosti i to u pogledu lokacije, prirode, veličine i uslova funkcioniranja ili u vezi sa raspodjelom resursa,
3. stepen do kojeg strategija, plan i program utiče na druge strategije, planove i programe, uključujući i one u različitim hijerarhijskim strukturama,
4. relevantnost strategije, plana i programa za uključivanje pitanja zaštite okoliša, posebno sa ciljem promocije održivog razvoja,
5. okolišne probleme relevantne za strategiju, plan i program, okolišni problemi relevantni za Strategiju, plan i program i mogućnost uticaja na zrak, vode, zemljište, klimu, buku, biljni i životinjski svijet, zaštićena prirodna dobra, zdravlje ljudi, kulturnu baštinu i sl.
6. relevantnost strategija, plana i programa za primjenu legislative Evropske unije iz oblasti zaštite okoliša (npr. strategije, planovi i programi vezani za upravljanje otpadom ili zaštitu voda).
7. karakteristike uticaja i karakteristike područja na koje provedba strategije, plana i programa može uticati, naročito u odnosu na:
8. vjerojatnoću, trajanje, učestalost i povratnost uticaja,
9. kumulativnu prirodu uticaja,
10. prirodu uticaja van područja Federacije BiH, odnosno kantona (uticaja na drugi entitet/Brčko distrikt BiH/drugu državu)
11. rizike za ljudsko zdravlje ili okoliš (npr. uslijed nesreća),
12. veličinu i prostorni obuhvat uticaja (geografsko područje i broj stanovnika na koje će vjerojatno djelovati),
13. vrijednost i osjetljivost područja zbog posebnih prirodnih obilježja ili kulturno-historijske baštine, uslijed prekoračenja standarda kvaliteta okoliša ili graničnih vrijednosti, uslijed intenzivnog korištenja zemljišta i zbog uticaja na područja ili pejzaže priznatog zaštićenog statusa (na nacionalnom nivou, nivou Evropske unije ili međunarodnom nivou).

**PRILOG III.**

**OBAVEZNI SADRŽAJ STRATEŠKE STUDIJE**

Strateška studija sadrži obavezno slijedeća poglavlja:

1. kratki pregled sadržaja i ciljeva strategije, plana i programa, te odnos prema drugim relevantnim strategijama, planovima i programima;
2. opis postojećeg stanja okoliša i mogući razvoj stanja okoliša bez provedbe strategije, plana i programa;;
3. okolišne karakteristike područja na koja provedba strategije, plana i programa može znatno uticati;
4. informacije o postojećim okolišnim problemima koji su znatni za strategiju, plan i program, pogotovo onim, koji su povezani sa zaštićenim područjima, te klimatske promjene;
5. ciljevi zaštite okoliša uspostavljeni na međunarodnom nivou, nivou EU ili države ili entiteta, koji su važni za strategiju, plan i program, način na koji su se ti ciljevi i druga pitanja okoliša uzeli u obzir tokom izrade strategije, plana i programa;
6. moguće znatne uticaje strategije, plana i programa (koji mogu biti direktni, indirektni, kumulativni, sinergijski, kratkoročni, srednjoročni i dugoročni, stalni i privremeni, pozitivni i negativni), a odnose se na sve komponente okoliša (uključujući biološku raznolikost, stanovništvo, zdravlje ljudi, faunu, floru, tlo, vode, zrak, klimatske faktore, materijalnu imovinu, kulturno-povijesnu baštinu, uključujući arhitektonsku i arheološku baštinu, pejzaž i međusobni odnos navedenih faktora, utvrđene posebnim propisima, uključujući i klimatske promjene;
7. opis načina provođenja strateške procjene, uključujući odabranu metodologiju i eventualne poteškoće na koje se naišlo pri prikupljanju potrebnih informacija;
8. mjere zaštite okoliša, uključujući mjere sprječavanja, smanjenja, ublažavanja i kompenzacije nepovoljnih uticaja provedbe strategije, plana i programa na okoliš;
9. opis razloga za odabir razmotrenih razumnih alternativa, obrazloženje najprihvatljivije razumne alternative strategije, plana i programa na okoliš uključujući i naznaku razmatranih razumnih opcija sa stanovišta zaštite okoliša;
10. program praćenja stanja okoliša u toku provedbe strategije, plana i programa (monitoring);
11. skraćeni sadržaj strateške studije sa obrazloženjem koji nije tehničke prirode, a kreiran je na temelju prethodnih tačaka;
12. te druge podatke od značaja za stratešku procjenu.

**O B R A Z L O Ž E NJ E U R E D B E**

**I. ZAKONSKI OSNOV ZA DONOŠENJE UREDBE**

Pravni osnov za donošenje *Uredbe o strateškoj procjeni uticaja strategije, plana ili programa na okoliš i obimu, sadržaju i ocjeni strateške studije* (u daljem tekstu: Uredba) sadržan je u odredbama člana 52., člana 53. stav (1) i člana 56. stav (3) Zakona o zaštiti okoliša ("Službene novine FBiH", broj 15/21) i članu 19. Zakona o Vladi Federacije BiH kojim je propisano da Vlada Federacije donosi uredbe kojima se: “... bliže uređuju odnosi za sprovođenje zakona ....“.

Članom 52. Zakona o zaštiti okoliša je definisano da Vlada Federacije BiH detaljnije reguliše obim, sadržaj, i ocjenu strateške studije. Članom 53. stav (1) je propisano da se strateška procjena provodi na način propisan tim propisom Vlade Federacije BiH, a članom 56. stav (3) je propisano da se tim propisom Vlade treba utvrditi i rad komisije za stratešku procjenu i naknada za njen rad.

**II. USKLAĐENOST SA ZAKONODAVSTVOM EVROPSKE UNIJE**

Ovom uredbom prenose se odredbe *Direktive 2001/42/EZ Evropskog parlamenta i Vijeća od 27. lipnja 2001. o procjeni učinaka određenih planova i programa na okoliš*.

Procjena okoliša važan je instrument za uključivanje pitanja okoliša u izradu i usvajanje određenih planova i programa koji bi mogli imati značajne učinke na okoliš jer omogućava da se ti učinci provođenja planova i programa uzmu u obzir prilikom njihove izrade i prije njihovog usvajanja.

Pregled usklađenosti sa navedenom direktivom EU sadržan je u Uporednom prikazu usklađenosti koji se nalazi u prilogu ovog obrazloženja.

**III. RAZLOZI ZA DONOŠENJE UREDBE**

U februaru 2021. donesen je novi Zakon o zaštiti okoliša („Službene novine Federacije BiH“ broj 15/21). Tim zakonom, utvrđeno je ovlaštenje i obaveza Vlade Federacije BiH da donese propis kojim će detaljnije regulisati obim, sadržaj, i ocjenu strateške studije (član 52.), način provedbe strateške procjene (član 53. stav (1)), te rad komisije za stratešku procjenu i naknadu za njen rad (član 56. stav (3)). Prema članu 146. stav (3), taj propis se treba donijeti u roku od godine dana od dana stupanja na snagu tog zakona.

Materija ove uredbe regulisana je u okviru VIII poglavlja, i to:

POGLAVLJE I. OPĆE ODREDBE

POGLAVLJE II. PREDMET STRATEŠKE PROCJENE I OBLASTI PRIMJENE

POGLAVLJE III. – ODLUČIVANJE O OCJENI POTREBE PROVOĐENJA STRATEŠKE PROCJENE

POGLAVLJE IV. – POSTUPAK STRATEŠKE PROCJENE

POGLAVLJE V. IZVJEŠTAJ O PROVEDENOJ STRATEŠKOJ PROCJENI I PROGRAM PRAĆENJA STANJA OKOLIŠA

POGLAVLJE VI. UKLJUČIVANJE FEDERALNOG MINISTARSTVA U JAVNE KONSULTACIJE DRUGOG ENTITETA, BRČKO DISTRIKTA BIH I DRUGE DRŽAVE

POGLAVLJE VII. – INSPEKCIJSKI NADZOR

POGLAVLJE VIII. – PRELAZNE I ZAVRŠNE ODREDBE

**IV. OBRAZLOŽENJE PRAVNIH RJEŠENJA**

Materija Uredbe regulisana je u okviru osam gore navedenih poglavlja. Svako poglavlje sadrži istu i sličnu materiju koja je međusobno povezana i uslovljena. Na taj način stvoreni su uslovi da se primjena Uredbe može vršiti na jasan i pravilan način. U tom cilju materija Uredbe je regulisana na sljedeći način, i to:

1. **POGLAVLJE I. – OPĆE ODREDBE (čl.1. do 4.)**

U okviru tog poglavlja regulisana su sljedeća pitanja:

* U **čl. 1**. navedena su pitanja koja su regulisana Uredbom, u stavu (1). U stavu (2) utvrđena je upućujuća odredba na direktivu EU čije odredbe su preuzete u tekst ove uredbe. U stavu (3) utvrđena je odredba o gramatičkoj terminologiji korištenja muškog ili ženskog spola.
* U **čl. 2.** utvrđene su definicije pojedinih izraza koji se koriste u Uredbi. Date definicije treba da pomognu u pravilnoj primjeni Uredbe u odredbama u kojima se nalazi taj izraz.
* U **čl. 3.** data su načela na kojima se zasniva strateška procjena.
* U **čl. 4**. utvrđena su nadležna ministarstva okoliša koja učestvuje u strateškoj procjeni strategije, plan i program na kantonalnom i federalnom nivou.
1. **Poglavlje II. – PREDMET STRATEŠKE PROCJENE I OBLASTI PRIMJENE (čl. 5. do 7.)**

U okviru tog poglavlja regulisana su sljedeća pitanja:

* U **čl. 5.** utvrđen je predmet strateške procjene i kada se ista provodi. To je važan instrument za uključivanje pitanja okoliša u izradu i usvajanje određenih planova i programa koji bi mogli imati značajne učinke na okoliš, a s ciljem da se omogući da se ti učinci provođenja planova i programa uzmu u obzir tokom njihove izrade i prije njihovog usvajanja. Utvrđeni su i jedinstveni kriteriji za stratešku procjenu, te izrada jedinstvene liste provedenih strateških procjena, radi sprečavanja multipliciranja provođenja postupaka.
* U **čl. 6.** utvrđene su oblasti za koje se obavezno provodi postupak strateške procjene uticaja na okoliš i u kojim slučajevima je potrebo provodi postupak odlučivanja o potrebi provođenja strateške procjene, te uključivanje zainteresovanih organa i organizacija u postupak odlučivanja.
* U **čl. 7.** - utvrđen je način provođenja postupka strateške procjene, odnosno kada je provođenje obavezno, a kada se odlučuje o potrebi provođenja.

**POGLAVLJE III. ODLUČIVANJE O OCJENI POTREBE PROVOĐENJA STRATEŠKE PROCJENE (čl. 8. do 10.)**

* U **čl. 8.** utvrđen je da pokretanja postupka strateške procjene počinje nacrtom odluke o provođenju (ili nedprovođenju) strateške procjene koju priprema nosioc pripreme strategije, plana ili programa koja se dostavlja ministarstvu nadležnom za okoliš u slučaju kada je provođenje strateške procjene obavezno, kao i slučaju kada je potrebno provesti postupak ocjene o potrebi provođenja strateške studije. U ovom članu je regulisan i obavezan sadržaj tih odluka.
* U **čl. 9**. utvrđeno je postupanje ministarstva nadležnog za okoliš nakon primitika nacrta odluke. To uključuje javne konsultacije dostavljanjem tog nacrta zainteresiranim organima i organizacijama i izradu konačnog mišljenja na osnovu mišljenja zainteresovanih strana, u utvrđenom roku, te pripremu konačnog mišljenja od strane ministarstva.
* U **čl. 10**. je utvrđeno postupanje nosioca pripreme strategije, plana ili programa nakon primitka mišljenja od strane ministarstva nadležnog za okoliš, a to je da donese odluku o provođenju ili neprovođenju strateške procjene koja se zasniva mišljenju ministarstva nadležnog za okoliš.

**POGLAVLJE IV. –POSTUPAK STRATEŠKE PROCJENE (čl. 11. do 25.)**

* **U čl. 11.** utvrđena je obaveza nosioca pripreme strategije, plana ili programa za donošenje odluke o postistupanju izradi strategije, plana ili programa, sadržaj te odluke, te obaveza izrade strateške studije (u postupku strateške procjene) i donošenje odluke o izboru nosioca izrade strateške studije.
* U **čl. 12.** utvrđena je obaveza nosioca izrade strategije, plana ili programa da donese odluku o izboru nosioca izrade strateške studije, koje se vrši u skladu sa Zakonom o javnim nabavkama.

U **čl. 13**. utvrđen je način učešća nosioca izrade strateške studije u postupku strateške procjene.

* U **čl. 14.** je utvrđen je obavezan sadržaj strateške studije, a koji je preciznije utvrđen u Prilogu III ove uredbe kao i posebno poglavlje ukoliko će strategija, plan i program imati prekoentiteski, odnosno prekogranični uticaj.
* U **čl.** **15.** propisuje se donošenje odluke o sadržaju i obimu strateške studije kojom se određivanja sadržaja i nivoa obima podataka koji se moraju obraditi u strateškoj studiji. Ta odluka se zasniva na mišljenju nadležnog ministrastva i mišljenja zainteresovanih organa i organizacija. Predviđeno je da se tu odluku nosioc pripreme strategije, plana ili programa dostavi na mišljenje ministarstvu nadležnom za okoliš, rok u kojem je ministarstvo dužno dostaviti nosiocu pripreme konačno mišljenje, te da je objavi na svojoj internet stranici.
* U **čl.** **16.** utvrđena je dužnost nosioca pripreme strategije, plana ili programa da sve svoje odluke iz ove uredbe dostavi nosiocu izrade strateške studije. Utvrđena je i dužnost nosioca izrade strateške studije s obzirom na podatke koje će koristiti u izradi strateške studije, njegova odgovornost za istinitost i tačnost podataka, te obaveza dostavljanja nacrta strateške studije i nacrta strategije, plana i programa nadležnom ministarstvu.
* U **čl.** **17.** utvrđen je način ocjene strateške studije, što se vrši posebna komisija koju imenuje ministarstvo nadležno za okoliš, način imenovanja komisije, te donošenje poslovnika o radu komisije.
* U **čl.** **18.** utvrđen je način ocjene nacrta strateške studije od strane komisije, rokovi za ocjenu nacrta strateške studije, način i rokovi za dopunu strateške studije, donošenje konačne ocjene nacrta strateške studije od strane komisije i izrada Izvještaja o konačnoj ocjeni strateške studije od strane ministarstva i šta takav izvještaj sadrži.
* U **čl.** **19.** utvrđena je naknada članovima komisije.
* U **čl. 20.** utvrđena je obaveza da nosioc pripreme strategije, plana i programa nakon donošenja konačne ocjene strateške studije o i način obavještavanja i uključivanja javnosti na nacrt strateške studije i nacrt strategije, plana i programa.
* U **čl. 21**. utvrđen je način i rok pribavljanja mišljenja od strane nadležnog ministarstva i drugih zainteresovanih organa uprave i upravnih organizacija.
* U **čl. 22**. utvrđen je obaveza provođenja javne rasprave i rokovi.
* U **čl. 23.** utvrđena je obaveza pribavljanja mišljenja drugog entiteta ili Brcko distrikta ako se u strateškoj studiji utvrdi da provođenje strategije, plana ili programa može imati uticaj na područje drugog entiteta i Brčko distrikta.
* U **čl. 24.** utvrđena je obaveza, način i rok za pribavljanje mišljenja druge države ako se u strateškoj studiji utvrdi da provođenje strategije, plana ili programa može imati uticaj na područje te države.
* U **čl. 25**. utvrđena je obaveza nosioca izrade strateške studije da izradi izvještaj o učešću zainteresovanih strana, organizacija i javnosti i šta on mora sadržavati. Taj izvještaj se mora objaviti na internet stranici nosioca pripreme strategije, plana ili programa.

**POGLAVLJE V – IZVJEŠTAJ O PROVEDENOJ STRATEŠKOJ PROCJENI I PROGRAM PRAĆENJA STANJA OKOLIŠA (čl. 26. do 28.)**

* U **čl. 26.** utvrđena je obaveza i način pribavljanja mišljenja o provedenoj strateškoj procjeni uticaja strategije, plana ili programa, od strane ministarstva nadležnog za okoliš, kao i rok za dostavljanje tog mišljenja, način njegove izrade i obaveze nosioca pripreme strategije, plana ili programa.
* U **čl. 27.** nosioca pripreme strategije, plana ili programa za izradu izvještaja o provedenoj strateškoj procjeni, njegov sadržaj i način obavještavanja javnosti o tom izvještaju.
* U **čl. 28.** utvrđena je obaveza izrade programa praćenja stanja okoliša u toku provedbe strategije, plana ili programa, kao i njegov sadržaj.

**POGLAVLJE VI. UKLJUČIVANJE FEDERALNOG MINISTARSTVA U JAVNE KONSULTACIJE DRUGOG ENTITETA, BRČKO DISTRIKTA BIH I DRUGE DRŽAVE (čl. 29. do 30.)**

* U **čl. 29.** utvrđen je način pribavljanja mišljenja na zahtjev o izjašnjenju o namjeri učešća Federacije BiH i/ili kantona u postupku odlučivanja o nacrtu strateške studije drugog entiteta ili Brčko distrikta i objava tog mišljenja na službenoj interenet stranici federalog ministarstva u određenom roku.
* U **čl. 30.** utvrđen je način pribavljanja mišljenja na zahtjev o izjašnjenju o namjeri učešća Federacije BiH i/ili kantona u postupku odlučivanja o nacrtu strateške studije druge države i objava tog mišljenja na službenoj interenet stranici federalog ministarstva u određenom roku.

**POGLAVLJE VI. – INSPEKCIJSKI NADZOR** (**čl. 31.)**

U **čl. 31.** ovdje se radi o upučujućoj odredbi u vezi inspekcijskog nadzora.

**POGLAVLJE VII. - PRELAZNE I ZAVRŠNE ODREDBE (čl. 32. - 35.)**

* U **čl. 32.** utvrđeno je obezbjeđenje sredstava za stratešku procjenu strategije, plana ili programa na ni nivou Federacije BiH, kantona i jedinica lokalne samouprave.
* **U čl. 33.** propisano je da strateška procjena uticaja na okoliš koja se provodi u skladu sa ovom uredbom, ne dovodi u pitanje ni na koji način provođenje ocjene studije uticaja na okoliš za projekte.
* U **čl. 34.** utvrđeno je postupanje kod strategija, planova i programa čija je izrada započela prije stupanja na snagu ove uredbe.
* U **čl. 33.** utvrđeno je postupanje prema ovoj uredbi vezano za oblasti koje su posebno značajne za okoliš, kao što su staništa divljeg biljnog i životinjskog svijeta sa aspekta njihovog očuvanja, posebno zaštićenih područja, nacionalnih parkova ili vodno dobro.
* U **čl. 34**. utvrđeni su prilozi kao sastavni dio Uredbe.
* U **čl. 35.** utvrđen je rok za stupanje na snagu Uredbe. Tom odredbom završen je cijeli tekst Uredbe.

U prilogu Uredbe nalaze se tabele i prilozi koji su predviđeni Uredbom. Te tabele i prilozi predstavljaju sastavni dio Uredbe i po tom osnovu one se primjenjuju zajedno sa odgovarajućim odredbama Uredbe za koje su te tabele i prilozi predviđeni. Na taj način se vrši primjena Uredbe u svim pitanjima u punom kapacitetu.

**V. JAVNE KONSULTACIJE**

Federalno ministarstvo okoliša i turizma pokrenulo je postupak javnih konsultacija dostavljanjem obavještenja broj: 05/2-02-19-569/21 od 25.05.2023. svim kantonalnim ministarstvima nadležnim za zaštitu okoliša i objavom testa nacrta Uredbe o strateškoj procjeni strategije, plana i programa na okoliš i obima, sadržaja i ocjeni strateške studije na web stranici Ministartstva od 25.5.2023. godine uključuje javnosi I dostavljanje mišljenja I primjedbi na [Obrazacu za dostavljanje komentara i primjedbi.](https://www.fmoit.gov.ba/upload/file/Obrazac%20komentari.doc)

U ostavljenom roku za konsultace mišljenje su dostavili:

* KANTON SARAJEVO - Ministarstvo komunalne privrede, infrastrukture, prostornog uređenja, građenja i zaštite okoliša Kantona Sarajevo
* UNSKO-SANSKI KANTON- Ministarstvo za građenje, prostorno uređenje i zaštitu okoliša Unsko- sanskog kantona
* OPĆINA SANSKI MOST- Služba za razvoj, poduzetništvo i resurse

Svi komentari su razmotreni, i većina komentara je prihvaćena, o čemu je sačinjen objedinjen obrazac komentara i odgovora na komentare, te njihova ugradnja u konačni tekst Uredbe. Obrazac sa komentarimam i odgovorima je prilog ove Uredbe.

**V. MIŠLJENJA NADLEŽNIH ORGANA**

**VI. FINANSIJSKA SREDSTVA POTREBNA ZA PROVEDBU PROPISA**

Sredstva za stratešku procjenu strategije, plana ili programa koji se donosi na nivo Federacije BiH, osiguravaju se iz federalnog budžeta u skladu sa odredbom člana 63. Zakona o zaštiti okoliša „Službene novine Federacije BiH“, broj 15/21.

**Odgovori na komentare na Nacrt
„UREDBE O STRATEŠKOJ PROCJENI UTICAJA STRATEGIJA, PLANOVA I PROGRAMA NA OKOLIŠ I OBIMU, SADRŽAJU I OCJENI STRATEŠKE STUDIJE“ (javni uvid od 25.05.2023. godine:** [**https://fmoit.gov.ba/bs/okolisne-dozvole/javne-rasprave-i-javni-uvidi/javni-uvid-u-nacrt-uredbe-o-strateskoj-procjeni-strategije-plana-i-programa-na-okolis**](https://fmoit.gov.ba/bs/okolisne-dozvole/javne-rasprave-i-javni-uvidi/javni-uvid-u-nacrt-uredbe-o-strateskoj-procjeni-strategije-plana-i-programa-na-okolis)**)**

***I. KANTON SARAJEVO- Ministarstvo komunalne privrede, infrastrukture, prostornog uređenja, građenja i zaštite okoliša Kantona Sarajevo***

| **Ime i prezime lica ili naziv organizacije koja daje komentare** | ***Ministarstvo komunalne privrede, infrastrukture, prostornog uređenja, građenja i zaštite okoliša***  | ***Odgovori na komentare*** |
| --- | --- | --- |
| **Opća zapažanja vezano za nacrt propisa** |  Nacrt Uredbe SEA predstavlja solidan osnov za regulisanje ove kompleksne materije u Federaciji BiH. Složenost je posljedica ustavno-pravne decentraliziranosti, neadekvatnih rješenja i praznina u važećem Zakonu o zaštiti okoliša FBiH, te novini SEA postupka u našoj tradicionalnoj praksi planiranja koja je često zanemarivala okolišne principe i potrebu održivosti razvoja.Kad je u pitanju generalni stav o Uredbi, ipak smatramo da treba primarno razmotriti tri stvari koje bitno opredeljuju sadržaj kompletnog propisa. **Prva** se tiče gotovo identičnog postupka predviđenog za međuentitetsku i prekograničnu saradnju, što je pored pravnih i političkih razloga u suprotnosti sa Espoo konvencijom o procjeni okolinskih uticaja u prekograničnom kontekstu, kojoj je BiH pristupila 2009.godine. Ukoliko se željelo, da se u istoj Uredbi urede i ovi segmenti, onda je trebalo razdvojiti ova dva postupka u posebnim poglavljima i konzistentno opisati njihov tok,kako bi se SEA provodila efikasno a ne samo formalno. **Druga** stvar je ugrađivanje u Uredbu postupanja koje se tiču ekološke mreže, te nagovještaja da će date odredbe biti primjenjivane nakon donošenja propisa iz oblasti prirode. S obzirom na to, da nije obrazloženo o kojem propisu se radi i kada će biti donesen, niti kako će se do tada postupati ako se u obuhvatu planova i programa nalaze ekološki značajna područja, smatramo da se ovom aspektu trebalo prići ozbiljnije. U tom kontekstu su brojne dileme vezane za konkretnu primjenu Zakona o zaštiti prirode FBiH i podzakonskih propisa donesenih na osnovu istog, kao što su Uredba o programu, NATURA 2000. zaštićena područja u Evropi iz 2011.godine koja sadrži i kartografski prikaz područja, zatim Emerald ekološkoj mreži potencijalnih staništa u BiH, aktima o proglašenju zaštićenih područja na različitim nivoima vlasti i sl.**Treća** stvar se odnosi i na posebnosti SEA postupka, kada se radi o prostornim planovima, koji će očekivano biti najbrojniji kao u svim zemljama EU gdje se preko 90% strateških procjena tiče donošenja prostorno-planskih dokumenata. Iz predloženog teksta Uredbe ne može se spoznati prohodnost tog procesa, poznavajući kako je SEA trenutno situirana u postupku pripreme i izrade Prostorne osnove u Federalnoj Uredbi o jedinstvenoj metodologiji za izradu dokumenata prostornog uređenja.Budući da nam SEA treba radi pripreme i implementacije kvalitetnih planova i da pravovremeno analizira uticaje na okoliš, zdravlje i korištenje prirodnih resursa, mišljenja smo da se treba predvidjeti izuzetak u postupku kod donošenja prostorno-planske dokumentacije. Izuzetak može biti izražen kroz predloženi Nacrt propisa, a najsvrsishodnije bi bilo uskladiti obje predmetne Uredbe koje svakako donosi Vlada Federacije BiH.Isto tako, mišljenja smo da nedostaje osnovni dio Uredbe, a to su faze u postupku strateške procjene koje su propisane čl. 50. Zakona o zaštiti okoliša, ali istim nije obuhvaćen kompletan postupak. | * *Postupci* za međuentitetske i prekogranične konsultacije nisu isti, i precitzirani su kroz odvojene članove u Uredbi.
* *Propis o ekološkoj preži, osnosno prethodna i glavna ocjena uticaja trenutno se ne može provoditi, jer iako je isto propisano Zakonom o zaštiti prirode, ne postoji Uredba o ekološkoj mreži niti podzakonski akt o prethodnoj i glavnoj procjeni uticaja na ekološku mrežu. Slično je i u susjednim državama: Srbiji, Crnoj Gori, Kosovu\*.*

*FMOIT se slaže sa konstatacijom, a pri provođenju SEA za prostorne planove biće izrađene Smjernice za primnjenu postupka strateške procjene u prostornom planiranju.**Detaljno su sve faze SEA obuhvaćene uredbom.**U postojećem ZoZO u članu 50 dato je pet faza (a-e) u postupku strateške procjene. Ciljano smo izbjegle podjelu na faze, kako je to dato u Zakonu, jer iste nisu cjelovito obuhvatile kompletan postupak kako je to dato u ovoj uredbi.* |
| **Pojedinačni komentari na članove nacrta propisa** |  |
| **Preambula** | **Komentar:**  | U preambuli Nacrta Uredbe je naveden pogrešan broj Zakona o zaštiti okoliša (“Službene novine Federacije BiH”, broj 12/21).Umjesto gore navedenog treba da stoji (“Službene novine Federacije BiH”, broj 15/21).Isto tako, dodati i **član 146. stav (3)** Zakona kojim su definisane nadležnosti Vlade FBIH za donošenje propisa....., a što je navedeno i u obrazloženju (III RAZLOZI ZA DONOŠENJE UREDBE) | * *Prihvata se komentar, biće popravljeno.*
* *Konačan odgovor treba dati pravnica.*
 |
| ***PRIJEDLOG:***  |  |  |
|  |  |  |
| **Član 1 tačka (1)** | **Komentar:** | Preformulisati član 1. Tačka (1):1. Ovom uredbom uređuje se: strateška procjena strategije, plana i programa na okoliš (u daljem tekstu: strateška procjena), i provođenje te procjene (kriteriji za utvrđivanje mogućeg znatnog uticaja strategije, plana i programa na okoliš, strateška procjena, predmet i postupak provođenja strateške procjene), strateška studija, sadržaj, izrada i ocjena te studije (strateška studija i izbor nosioca izrade studije, sadržaj strateške studije i ocjena strateške studije), pribavljanje mišljenja i konsultacije u postupku strateške procjene, pribavljanje mišljenja na zahtjev drugog entiteta, Brčko distrikta BiH i druge države u postupku strateške procjene, te nadzor nad provođenjem ove uredbe.
 | Prihvaćeno. |
| **Obrazloženje:**  |  |  |
| **Prijedlog izmjene teksta****pomenutog člana:**  | 1. Ovom uredbom uređuje se: postupak odlučivanja o potrebi provođenja strateške procjene strategije, plana i programa na okoliš (u daljem tekstu: strateška procjena), i provođenje te procjene (kriteriji za utvrđivanje mogućeg znatnog uticaja strategije, plana i programa na okoliš, strateška procjena, predmet i postupak provođenja strateške procjene), sadržaj, izrada i ocjena strateške studije (strateška studija i izbor nosioca izrade studije, sadržaj strateške studije i ocjena strateške studije), pribavljanje mišljenja i konsultacije u postupku strateške procjene, pribavljanje mišljenja na zahtjev drugog entiteta, Brčko distrikta BiH i druge države u postupku strateške procjene, te nadzor nad provođenjem ove uredbe.
 | * *Preformulisano.*
 |
| **Novi član iza člana 1.** |  |  Iza člana 1 ubaciti novi član u kojem će biti utvrđeni principi SEA. Ako se ne prihvati da se u Uredbi definišu principi onda je potrebno u posebnom članu regulisati da se u postupku strateške procjene primjenjuju načela iz Zakona o zaštiti okoliša i to održivog razvoja i opreza i prevencije, integralnog pristupa, saradnje i podjele odgovornosti i načela učešća javnosti. | * Prihvaćeno.
 |
| **Član 3** **Tačka 1, alineja a)** | **Komentar**  |  Objašnjenje pojma “ ekološka mreža” nije u skladu sa važećim Zakonom o zaštiti prirode FBiH. | *Pojam „ekološka mreža“ zamijenjen sa „....postojeći problemi u pogledu okoliša u vezi sa strategijom, planom i programom, uključujući naročito one koje se odnose na oblasti koje su posebno značajne za okoliš, kao što su staništa divljeg biljnog i životinjskog svijeta sa aspekta njihovog očuvanja, posebno zaštićenih područja, nacionalnih parkova ili vodnog dobra“* |
| **Obrazloženje***:* | Uskladiti sa Zakonom  |  |
| **Prijedlog izmjene teksta****pomenutog člana:**  | **„ekološka mreža“** je sistem međusobno povezanih ili prostorno bliskih ekološki značajnih područja koja uravnoteženom biogeografskom raspoređenošću značajno doprinose očuvanju prirodne ravnoteže i biološke raznolikosti | * *Brisana definicija.*
 |
| **Član 3****Tačka 1 iza alineje g)** | **Komentar:**  | Nedostaje pojašnjenje pojma „strateška studija“.  |  |
| **Obrazloženje:** |  U pojmovima treba dodati pojašnjenje pojma „strateška studija“. (značenje navedenog pojma je dato u Zakonu, ali obzirom da je u Uredbi dato tumačenje i za pojam *„ strateška procjena“,* potrebno je dopuniti i ovim pojmom. | *Nije prihvaćeno. Pojam je objašenjen u članu 11. stav (5) uredbe.* |
| **Prijedlog izmjene teksta****pomenutog člana:**  | Pojam prenijeti iz Zakona |  |
| **Član 3****Tačka 1 na kraju dodati novu alineju** | **Komentar:**  | Nedostaje pojam Komisija za ocjenu strateške studije | Prihvaćeno. Pojam unesen u definicije. |
| **Obrazloženje:** | U pojmovima treba dodati pojašnjenj pojma „Komisija za ocjenu strateške studije“ |  |
| **Prijedlog izmjene teksta pomenutog člana:**  |  |  |
| **Član 4****Tačka 3 alineja**  | **Komentar:**  |  U stavu (3) člana 4 definisan je izuzetak u nadležnosti kad je za strategiju, plan program nosioc pripreme Kantonalno ministarstvo. Nije predviđena situacija kada je Federalno ministarstvo istovremeno i nosiocpripreme strategije plana i programa i nadležno ministarstvo za SEA kao u slučaju npr. Strategije zaštite okoliša FBiH. | *.* |
| ***Prijedlog izmjene teksta******pomenutog člana:***  | Predvidjeti izmjenu unutrašnje organizacije Ministarstva u smislu formiranja posebnih odjeljenja za vođenje postupka sa jasnim zadacima, poput npr. Slovenačkog ministarstva nadležnog za okoliš. | * *Ovom uredbom se ne može uređivati organizacija rada i sistematizacija u FMOIT.*
 |
|  |  |  |
| **Član 5****Tačka 2 alineja** | **Komentar:**  |  Stav (2) treba preformulisati, jer je u koliziji sa tačkom (g) člana 3 objašnjenja pojma strateške procjene, odnosno iz teksta se može pogrešno zaključiti da je prvi korak u postupku nacrt planskog dokumenta a ne priprema i donošenje Odluke o provođenju SEA. | * *Smatramo da navedeni stav ne treba preformulisati jer uredba, kao cjeloviti podzakonski akt sa svim članovima u njoj, jasno pojašnjava korake u cijelom procesu strateške procjene.*
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 6****Podnaslov** | **Komentar:**  |  U podnaslovu su navedeni i “kriteriji” za utvrđivanje mogućeg znatnog uticaja Strategije, plana i programa na okoliš, iako su isti sadržani u Prilogu II Uredbe. Inače u Prilogu II pod (d) nije navedeno na koje se okolišne probleme misli. |  |
| **Prijedlog izmjene teksta****pomenutog člana:**  |  Dopuniti Prilog II tačka “d” okolišni problemi relevantni za Strategiju, plan i program i mogućnost uticaja na zrak, vode, zemljište, klimu, buku, biljni i životinjski svijet, zaštićena prirodna dobra, zdravlje ljudi, kulturnu baštinu i sl. | * *Prihvata se prijedlog dopune teksta u tački „d“.*
 |
|  |  |  |
| **Član 6 stav (1)** | **Komentar:** |  Nepotrebno je pozivati se na odredbe Zakona kada se iste citiraju, što je generalna primjedba na tekst Uredbe. Zbunjujuće je u tom smislu, da li se radi o istom sadržaju, treba li se prilikom primjene koristiti paralelno i Zakon, da li su neke odredbe doslovno prenesene iz zakona i sl. |  |
| **Prijedlog izmjene teksta****pomenutog člana:**  |  Znajući za nedostatke zakonskih odredbi predlažemo da Uredba radi lakše primjene i konzistentnosti sadrži sve odredbe, neovisno što će se neke ponoviti iz Zakona o zaštiti okoliša. | * *Prihvata se komentar.*
 |
|  |   |  |
| **Član 6 stavovi (3) i (4)** | **Komentar:**  |  Ova dva stava ne pripadaju ovom članu, jer prejudiciraju radnje koje su vezane za Odluku o provođenju ili neprovođenju SEA. |  |
| **Obrazloženje:**  |  Odredbe iz navedena dva člana treba vezati uz Sadržaj odluke o provođenju ili neprovođenju strateške procjene |  |
| **Prijedlog izmjene teksta****pomenutog člana:**  |  Navedena dva stava (3) i (4) bristai u članu 6. i vezati uz član 7. | * *Prihvata se komentar. Prijedlog je da se doda novi član, koji će se zvati „Kriteriji za utvrđivanje mogućeg znatnog uticaja strategije, plana i programa na okoliš“, a sadržavao bi navedena dva stava. Stav (4) u tom slučaju ćemo preformulisati u smislu pozivanja na stav (2) člana 5.*
 |
| **Dodati novi član na početku Odjeljka B. Postupak provođenja strateške procjene****Prije člana 7.** | **Komentar:**  | Nedostaje osnovni dio Uredbe, a to su faze u postupku strateške procjene | * *U postojećem ZoZO u članu 50 dato je pet faza (a-e) u postupku strateške procjene. Ciljano smo izbjegle podjelu na faze, kako je to dato u Zakonu, jer iste nisu cjelovito obuhvatile kompletan postupak kako je to dato u ovoj uredbi (pravnica nije osporila takav pristup)*
* *Također, u članu 60. ZoZO se navodi da „Postupak strateške procjene završava ocjenom strateške studije od strane komisije za ocjenu strateške studije“. U nacrtu ove uredbe ovo nije kraj postupka, kao što se vidi i iz čl. 61.- 63. uredbe.*
 |
| **Obrazloženje:**  | Ubaciti novi član 7. na početku Odjeljka B. – Postupak provođenja strateške procjene, kojim će biti definisane sve faze u postupku strateške procjene, počevši od pripreme (donošenje Odluke o provođenju), utvrđivanje obima i sadržaja strateške studije i odlučivanja o davanju konačnog mišljenja na stratešku studiju. |  |
| **Prijedlog izmjene teksta pomenutog člana:**  |  |  |
| **Član 7, 8, 9**  | **Komentar:**  |   |  |
| **Obrazloženje:**  |  S obzirom na to, da donesena Odluka o provođenju ili neprovođenju strateške procjene podrazumijeva više faza, potrebno je i kroz podnaslove, a i članovima 7,8 i 9, precizirati kada je u pitanju Nacrt Odluke, kada prijedlog ili konačna Odluka. Trenutne formulacije u ovim članovima su donekle konfuzne. | * *U članu 7. stavovi (1) i (2) je jasno navedeno da se radi o nacrtu odluke, a u stavu (3) se poziva na odluku iz tih stavova, te nema dvojbe da se radi o nacrtima odluke. U svakom slučaju, i sadržaj nacrta odluke i konačne odluke moraju sadržavati minimum informacija navedenih u stavu (3).*
* *U naslovu člana 7, kao i u članu 7 u stavovima (3) i (5) se može dodati riječ „nacrt“. U naslovu člana 9, kao i u članu 9 u stavovima (1) i (2) se može dodati riječ „konačna“.*
 |
| **Prijedlog izmjene teksta****pomenutog člana:**  |   |  |
| **Član 8 stav (4) i stavovi (3) i (5)** | **Komentar:**  |  Pitanje je u kojoj formi nadležno ministarstvo priprema konačno mišljenje o nacrtu Odluke. Na koju se vrstu pravnog akta misli ?U kontekstu stavova (3) i (5) ovog člana koji definišu rokove, smatramo da su generalno u Uredbi rokovi difuzno postavljeni, a vrlo je teško zaključiti koliko u cjelosti traje postupak, s obzirom na više faza i alternativnih mogućnosti, ako izostane izjašnjenje u predviđenim rokovima. Identična situacija je sa sve 3 vrste postupka i za domaće dokumente, međuentitetsku i prekograničnu saradnju.Predlažemo da se reguliše maksimalni rok za trajanje procedura, nakon što se izanalizira dužina trenutno utvrđenih rokova, kako bi se ocijenila njihova opravdanost. | * *Forma akta je Mišljenje ministarstva, kojem odredbe ove uredbe daju obavezujući karakter.*
* *Praksa pokazuje da se rok utvrđen propisom, koliko god realno postavljen, vrlo često ne poštuje. Konkretno, u ovo propisu, veoma je teško određivati rokove, jer se isti odnosi na vrlo različite dokumente: od strategija i razvojnih planskih dokumenata za čiju izradu su potrebne godine, do jednostavnijih planova i programa. Koliki god rok da utvrdimo, on u konkretnim slučajevima neće biti adekvatan. Međutim, uvijek postoji mogućnost, da se na zahtjev i uz odgovarajuće argumente, rokovi produže.*

*NAPOMENA: KS već 10-ak godina daje mišljenja u postupku provođenja strateške* procjene i ono je u formi Mišljenja. |
| **Obrazloženje:**  |   |  |
| **Prijedlog izmjene teksta****pomenutog člana:**  |   |  |
| **Član 8 stav (5)** | **Komentar:**  |  Neprecizno je definisan postupak davanja mišljenja. | * *Komentar se prihvata na način da se dodao stav koji opisuje navedeni primjer.*
 |
| **Obrazloženje:**  | U članu 7 tačka (3) se navodi : „Nosioc pripreme strategije, plana i programa iz člana 6. stav (2) ove uredbe za koje se na osnovu kriterija iz Priloga II ove uredbe smatra da neće imati mogući znatni uticaj na okoliš, priprema nacrt odluke o neprovođenju strateške procjene, koji, uz popunjeni obrazac iz Priloga I ove uredbe, dostavlja na mišljenje nadležnom ministarstvu.“U članu 8 stavu (5) se navodi :“ *Nadležno ministarstvo je dužno dostaviti mišljenje u roku od 30 dana od dana zaprimanja zahtjeva, a ukoliko ga ne dostavi u datom roku, smatrat će se da je saglasno sa nacrtom odluke o provođenju ili neprovođenju strateške procjene.“**U slučaju da ministarstvo nije dalo pozitivno mišljenje na dostavljeni nacrt odluke o neprovođenju strateške procjene, odnosno smatra da je istu potrebno uraditi, koja je dalja procedura. Da li u navedenom slučaju, nosioc pripreme koriguje odluku i istu ponovo dostavlja ministarstvu ili uvažavajući mišljenje ministarstva priprema odluku o provođenju strateške procjene i šalje u dalju proceduru (usvajanje), bez ponovnog dostavljanja ministarstvu (ili ponovo dostavlja ministarstvu na mišljenje, imajući u vidu da sadržaj odluke o neprovođenju, odnosno provođenju nije isti, a što je navedeno u članu 7 ).*  | *Komentar se prihvata.*Definisano. |
| **Prijedlog izmjene teksta****pomenutog člana:**  |   |  |
| **Član 9 stav (1) i (2)** | **Komentar:**  |  Kako se Odluka objavljuje na osnovu “mišljenja nadležnog Ministarstva” ako se Ministarstvo shodno stavu (5) član 8 nije izjasnilo u roku od 30 dana, odnosno kad nema pisanog akta.U stavu (2) se prekida kontinuitet postupka ubacivanjem postupanja vezano za entitete i druge države, a posljedično ostaju nedorečeni naredni koraci. | * *Budući da je u stavu (5) člana 8. jasno navedeno da, ukoliko ministarstvo ne dostavi mišljenje u datom roku, smatrat će se da je saglasno sa nacrtom odluke o provođenju ili neprovođenju strateške procjene, izostanak mišljenja ministarstva se tretira kao i pisani akt.*

*NAPOMENA: pravi analogija sa odredbom člana 67. stav (2) Zakona o upravnom postupku, gdje je utvrđeno da, ako podnosilac ne otkloni nedostatke u podnesku u određenom roku, pa se uslijed toga ne može u vezi sa podneskom postupati, smatrat će se da podnesak nije ni podnesen (iako isti u stvarnosti postoji).** *Komentar se može prihvatiti, a stav premjestiti na odgovarajuće mjesto.*
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 10** | **Komentar** *:* | *Nedostaje vremenska i logična poveznica između donošenja Odluke o provođenju SEA i izrade Strateške studije, odnosno nejasan je redoslijed koraka.* | *Komentar se prihvata. Uređeno.* |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 12 tačka(a)** | **Komentar:**  | *Nije precizirano s kim sarađuje nosilac izrade strateške studije* | * *Predlažemo prikladniji izraz u navedenom stavu tj. a)* učestvuje *u postupku određivanja sadržaja strateške studije*
 |
| **Obrazloženje**  |  |  |
| **Prijedlog izmjene teksta****pomenutog člana:**  |  |  |
| **Član 13****Tačka (2) i (3)** | **Komentar:**  | Vidjeti komentar pod “ Opća zapažanja o propisu” | * *Komentar se prihvata*
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 14 stav(2)** | **Komentar:** | Navedena Odluka je primjenjljiva samo u slučaju donošenja prostorno-planskih dokumenata.Npr. za izradu Strategije voda, koja je obaveza propisana Zakonom, suvišno bi bilo donositi Odluku o pristupanju izradi. U svakom slučaju ovo pitanje treba dodatno razmotriti | * *Mišljenja smo da i kada je obaveza izrade strategije, plana i programa utvrđena propisima, početak realizacije iste treba „ozvaničiti“ nekim aktom.*
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 15 stav(1)** | **Komentar:** | Stav je nedorečen pa se postavlja pitanje kako se odvija “saradnja” između nosioca izrade plana i programa i nosioca izrade studije | * *Saradnju nosioca izrade strategije, plana i programa i nosioca izrade strateške studije je teško opisati u propisu, te mislimo da ovaj stav treba preformulisati:*

„Nosioc pripreme strategije, plana i programa dostavlja odluku o sadržaju strateške studije, odluku o pristupanju izradi strategije, plana i programa i odluku o provođenju strateške procjene nosiocu izrade strateške studije, koji započinje izradu strateške studije kada mu nosioc izrade strategije, plana i programa obezbijedi dovoljno podataka na osnovu kojih se može početi sa procjenom.* *Prihvaćeno.*
 |
| **Obrazloženje:**  |  |  |
| **Prijedlog izmjene teksta pomenutog člana:**  |  |  |
| **Član 16** | **Komentar:**  | U stavu (2) navedeno je da Rješenje o imenovanju komisije donosi nadležno Ministarstvo, a u stavu (3) da nadležno ministarstvo predlaže sastav i broj članova komisije što je potrebno precizirati. U stavu (4) nije jasno u kojem smislu predstavnici nosioca izrade Strateške studije i nosioci izrade Strategije,plana i programa učestvuju u radu komisije. Inače komisije bi trebale raditi po posebnim poslovnicima u kojima bi se definisao način rada, odlučivanja, prava i obaveze i druga pitanja. | * *Prihvata se komentar. U stavu (3) biće izmjenjena riječ „predlaže“ sa „imenuje“.*
* *Rad komisije za ocjenu strateške studije se planira detaljnije obraditi u priručniku.*
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 17****Tačka\_\_alineja\_\_\_** | **Komentar** *:* | U ovom članu u cjelosti su izostali kriteriji na osnovu kojih se vrši ocjena strateške studije.Kriteriji bi se trebali odnositi između ostalog na varijantna rješenja nerealiziranog plana i programa, varijantnog rješenja koje je najpovoljnije za zaštitu okoliša, procjene uticaja na pojedine komponente okoliša, mjere za sprečavanje i ograničavanje negativnih, odnosno uvećanja pozitivnih uticaja za svaki procjenjeni scenario itd. | * *Ne prihvata se komentar. Praktično je nemoguće u propisu dati uputu za rad komisije za ocjenu strateške studije na način kako je to napisalo ministarstvo iz KS.*
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 18.** | **Komentar:**  | *U stavu (5) člana 18. u tekstu je napisan pogrešno broj stava (1)* |  |
| **Obrazloženje:**  |  |  |
| **Prijedlog izmjene teksta****pomenutog člana:**  | *(5) Nosioc pripreme strategije, plana i programa dužan je uplatiti naknadu za rad članova u komisiji najkasnije u roku od 15 dana od dana donošenja zaključka iz stava (2) ovog člana.* | * *Prihvata se komentar i biće popravljen broj stava.*
 |
| **Članovi 16 - 18.**  | **Komentar:**  | Iz navedenih članova vidljivo je da rad Komisije prestaje sa izradom Izvještaja o konačnoj ocjeni nacrta strateške studije. Međutim, tu rad Komisije ne bi trebao završiti, već sa ocjenom prijedloga strateške studije. Stručna komisija bi trebala ispratiti cjelokupan postupak strateške procjene i biti pomoć Ministarstvu u formiranju mišljenja i konačne saglasnosti. Isto tako, u čl. 25 tačka (2) se navodi :„U svrhu pribavljanja mišljenja iz stava (1) ovog člana, nosioc pripreme strategije, plana i programa dostavlja nadležnom ministarstvu prijedlog strateške studije, prijedlog strategije, plana i programa, ocjenu komisije za stratešku studiju, te izvještaj iz člana 24. ove uredbe“, a ne na nacrt strateške studije.U obrazloženju ove Uredbe se koristi termin „Komisija za stratešku procjenu“. | *Komentar se prihvata* |
| **Obrazloženje:**  | Naime, postavlja se pitanje šta ukoliko se tokom konsultacija dođe do novih spoznaja u prostoru za koje ni sam izrađivač strateške studije, a ni stručna komisija, pa samim tim ni nosioc izrade strategije, plana i programa nisu imali saznanja, a koji bi mogli uticati u smislu izmjene pojedinih dijelova strategije, plana i programa, odnosno strateške studije, pa i ocjene stručne komisije u tom dijelu.Stručna komisija bi trebala ispratiti cjelokupan postupaj strateške procjene i biti pomoć Ministarstvu u formiranju mišljenja i konačne saglasnosti. |  |
| **Prijedlog izmjene teksta****pomenutog člana:**  | Ukoliko izrađivač propisa prihvati komentar, izmjene i dopune bi trebale obuhvatiti više članova Uredbe. | * *Komentar se prihvata*
 |
| **Član \_20** **Tačka 1 alineja\_\_\_** | **Komentar:**  |  U stavu(1) nije precizirano u kojoj se fazi izrade u tom momentu nalazi Strategija, plan ili program u odnosu na nacrt Strateške studije, te o čemu se vodi rasprava, s kojim ciljem ? | * *Prihvata se komentar i biće dodato „nacrt strategije, plana i programa“.*
 |
| **Obrazloženje:** |   |  |
| **Prijedlog izmjene teksta****pomenutog člana:**  |   |  |
| **Član 21****Tačka (4)** | **Komentar:** |  U stavu (4) nije jasno na koje se propise odnosi ovaj izuzetak, i šta znači jedinstven postupak npr.u slučajevima donošenja prostorno-planske dokumentacije | * *Izuzetak se odnosi upravo na prostorno-planske dokumente. U Federalnoj Uredbi o jedinstvenoj metodologiji za izradu dokumenata prostornog uređenja je definisano u kojim fazama izrade plana se provode javne konsultacije.*
 |
| **Obrazloženje:**  |   |  |
| **Prijedlog izmjene teksta****pomenutog člana:**  |   |  |
| **Član 22 i 23** | **Komentar:** |  Vidjeti komentar pod “ Opća zapažanja o propisu” | * *Komentar se prihvata*
 |
| **Obrazloženje:**  |   |  |
| **Prijedlog izmjene teksta****pomenutog člana:**  |   |  |
| **Član 26** | **Komentar:**  |  U ovom članu se uvodi novi pojam “ Program praćenja okoliša” koji se odnosi istovremeno na provedbu svih strategija, planova i programa i područja ekološke mreže. Nije jasno o kakvom je Programu riječ, jer se iz ostalih stavova može vidjeti da se pominju samo područja ekološke mreže. | *Pojam „ekološka mreža“ zamijenjen sa „....postojeći problemi u pogledu okoliša u vezi sa strategijom, planom i programom, uključujući naročito one koje se odnose na oblasti koje su posebno značajne za okoliš, kao što su staništa divljeg biljnog i životinjskog svijeta sa aspekta njihovog očuvanja, posebno zaštićenih područja, nacionalnih parkova ili vodnog dobra“* |
| **Obrazloženje:**  |   |  |
| **Prijedlog izmjene teksta pomenutog člana:**  |   |  |
| **Član 28****Tačka\_\_\_\_alineja** | **Komentar:**  |  Formulacija člana je neprecizna.Pitanje je zašto je različito definisan način obezbjeđivanja sredstava za nivo Federacije i za niže nivoe. | * *Komentar se prihvata*
 |
| **Obrazloženje:** |   |  |
| **Prijedlog izmjene teksta****pomenutog člana:**  |  |  |
| **Član 29 i 30** | **Komentar:**  | Vidjeti komentar pod “Opća zapažanja” i shodno tome urediti postupak na jasan provodiv način, sa adekvatnim kriterijima i rokovima | * *Komentar se prihvata*
 |
| **Obrazloženje:** |   |  |
| **Prijedlog izmjene teksta****pomenutog člana:**  |   |  |
| **POGLAVLJE VI – INSPEKCIJSKI NADZOR****Član 31.** | **Komentar:** | Član 1. se navodi:„Ovom uredbom uređuje se:...te nadzor nad provođenjem ove uredbe.“ |  |
| **Obrazloženje:**  | U članu 1. piše da se uredbom definiše nadzor, ali isti nije naveden u uredbi. Treba dodati novi član. Naziv poglavlja „ POGLAVLJE VI – INSPEKCIJSKI NADZOR“, trebalo izmijeniti, te bi glasio „POGLAVLJE VI – NADZOR“ | *Komentar se prihvata* |
| **Prijedlog izmjene teksta****pomenutog člana:**  | *Nadzor nad provođenjem odredbi ove uredbe vrši nadležno Federalno ministarstvo.* |  |
| **Član 33** | **Komentar:** |  Nejasno na koje se propise iz oblasti zaštite prirode odnose uredbe koje se tiču ekološke mreže. | *Pojam „ekološka mreža“ zamijenjen sa „....postojeći problemi u pogledu okoliša u vezi sa strategijom, planom i programom, uključujući naročito one koje se odnose na oblasti koje su posebno značajne za okoliš, kao što su staništa divljeg biljnog i životinjskog svijeta sa aspekta njihovog očuvanja, posebno zaštićenih područja, nacionalnih parkova ili vodnog dobra“* |
| **Obrazloženje:**  |   |  |
| **Prijedlog izmjene teksta****pomenutog člana:**  |  |  |
| **Prilog III** **Strateška studija sadrži :****f) moguće znatne uticaje strategije, plana i programa ..., a odnose se na sve komponente okoliša utvrđene posebnim propisima, uključujući i klimatske promjene;** | **Komentar:**  | Nije u potpunosti prenesen tekst iz direktive, odnosno nisu unesene „sve komponente okoliša utvrđene posebnim propisima“. |  |
| **Obrazloženje:** | U direktivi su nabrojane komponente okolišaPRILOG I. direktive(f) mogući značajni učinci na okoliš, uključujući biološku raznolikost, stanovništvo, zdravlje ljudi, faunu, floru, tlo, vode, zrak, klimatske čimbenike, materijalnu imovinu, kulturno-povijesnu baštinu, uključujući arhitektonsku i arheološku baštinu, krajobraz i međusobni odnos navedenih čimbenika; |  |
| **Prijedlog izmjene teksta pomenutog člana:**  | Strateška studija sadrži :f) moguće znatne uticaje strategije, plana i programa (koji mogu biti direktni, indirektni, kumulativni, sinergijski, kratkoročni, srednjoročni i dugoročni, stalni i privremeni, pozitivni i negativni), a odnose se na sve komponente okoliša (uključujući biološku raznolikost, stanovništvo, zdravlje ljudi, faunu, floru, tlo, vode, zrak, klimatske faktore, materijalnu imovinu, kulturno-povijesnu baštinu, uključujući arhitektonsku i arheološku baštinu, pejzaž i međusobni odnos navedenih faktora), utvrđene posebnim propisima, uključujući i klimatske promjene; | * *Prihvata se komentar i biće popravljeno.*
 |
| **Prilog III****a)opis i procjenu postojećeg stanja okoliša i mogući razvoj stanja okoliša bez provedbe strategije, plana i programa;** | **Komentar:** |  Trebalo bi bisati riječ procjena  |  |
| **Obrazloženje:** |  Riječ procjena dovodi u dilemu kakva procjena je u pitanju  |  |
|  **Prijedlog izmjene teksta pomenutog člana:**  |  Prilog IIIa)opis postojećeg stanja okoliša i mogući razvoj stanja okoliša bez provedbe strategije, plana i programa; | * *Prihvata se komentar i biće popravljeno.*
 |

***II. UNSKO-SANSKI KANTON- Ministarstvo za građenje, prostorno uređenje i zaštitu okoliša Unsko- sanskog kantona***

| **Ime i prezime lica ili naziv organizacije koja daje komentare**  | ***Ministarstvo za građenje, prostorno uređenje i zaštitu okoliša USK*** | ***Odgovori na komentare*** |
| --- | --- | --- |
| **Opća zapažanja vezano za nacrt propisa** | Prvenstveno ističemo da je dostavljeni prijedlog Uredbe izuzetno konfuzan i vrlo je teško pratiti kontinuitet samog postupka ako pri tome uzmemo u obzir kompleksnost same materije koju tretira, cijenimo da će u praksi biti iznimno teško postupati u praksi po istoj. Potrebno je razjasniti da li je u pitanju nacrt ili prijedlog Uredbe obzirom da u popratnom aktu broj: 05/2-02-19-569/21 od 25.05.2023. godine stoji prijedlog Uredbe, a na web stranici FMOiT-a stoji nacrt Uredbe.Postavlja se pitanje provodivosti Uredbe bez ekološke mreže i glavne ocjene prihvatljivosti strategije, plana i programa, a koja se referira na član 27. i član 33. Uredbe. Nejasna je procedura javnih konsultacija i uključivanja javnosti u proces (Aarhuska konvencija). Nejasan je rad i uloga Komisije, kako se određuje njen stav, struktura, broj članova (maximalan broj), kao i način i tok rada Komisije-potrebno je isto razraditi. | *Prihvata se komentar**Kantonalno ministarstvo iz USK je trebalo biti mnogo konstruktivnije i konkretnije u davanju komentara, te preciznije i jasnije ukazati na članove uredbe za koje smatra da su konfuzni ukoliko dobro poznaju predmetnu materiju za koju kažu da je kompleksna.**Javna rasprava o nacrtu uredbe je trebala imati za cilj između ostalog i značajniji doprinos kantona u konačnom kreiranju iste, a imajući u vidu i njihove specifičnosti i trenutne prakse pri izradi strategija, planova i programa.* |
| **Pojedinačni komentari na članove nacrta propisa** |  |
| **Član 3** | **Komentar:** | Potrebno je definisati pojam „strateške studije“ koji se donosi u postupku strateške procjene. | *Definicija je sadržana u Zakonu o zaštiti okoliša. Pojašnjenje pojma „strateška“ studija dato je u čl. 11. stav (5) uredbe.* |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
| **Član 5 - Stav (2)** | **Komentar:**  | Potrebno je definisati da li se strateška studija provodi prije ili poslije usvajanja nacrta od strane nadležnog organa. Primjera radi, planovi prostornog uređenja iz nadležnosti kantona usvajaju se u nacrtu od strane Skupštine kantona, kako bi imali čistu situaciju bitno je naglasiti da se „strateška studija provodi u postupku izrade nacrta plana ... a prije usvajanja istog od strane nadležnih tijela „ ili poslije usvajanja nacrta. | * *Strateška studija se „ne provodi“, ona se izrađuje i predstavlja „zapisnik“ aktivnosti – koraka u postupku strateške procjene. Izrađuje se paralelno sa strategijom, planom i programom.*
 |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
| **Član 5 - Stav (3)** | **Komentar***:* | *„ u skladu sa smjernicama strategija, planova ....“ – nije jasno o kakvim smjernicama se radi potrebno je tačno definisati.* | * *Termin „smjernice“ u konkretnom slučaju ima značenje „uzimanja u obzir šire slike“, a ne fokusiranje na fragmente (procjena isključivo strategije, plana i programa koji se donosi bez sagledavanja uticaja strategije, plana i programa višeg hijerarhijskog nivoa čiji su dio ne može polučiti zadovoljavajuće rezultate).*
 |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
| **Član 6** | **Komentar:** | *Potrebno je definisati kolika je to „manja izmjena“. Ovakve formulacije vode u pravnu nesigurnost i ostavljaju prostora za subjektivnu ocjenu. Predlažemo da se navedu procentualni iznosi, primjer ukoliko su izmjene manje od 20% i slično.* | * *Prijedlog o definisanju izraza „manja izmjena“ nije provodiv iz više razloga. Budući da se uredba ne odnosi samo na prostorno-planske dokumente, već i druge strategije, planove i programe, postavlja se pitanje na šta se referisati u procentualnom iznosu?*
* *Nekada je mala izmjena suštinski velika i obrnuto. Dakle, za svaki pojedinačni slučaj ostaje da se odredi, na osnovu kriterija iz Priloga II uredbe i argumentima potkrijepi, da li je u pitanja „manja izmjena“ strategije, plana i programa.*
 |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
| **Član 7-stav (1)** | **Komentar:**  | *„uz popunjen obrazac iz Priloga I ove uredbe“-Obrazac za ocjenu potrebe provođenja strateške procjene uticaja na okoliš Prilog I-drugi red, druga kolona „navesti K.O. , k.č., ili koordinate obuhvata“-nije uvijek primjenjivo da li je isto obavezujuće u svakom slučaju.*  | * *Prihvata se komentar i biće dopunjeno na sljedeći način: „*Navesti K.O., k.č. ili koordinate obuhvata, tamo gdje je primjenjivo.“
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 8** | **Komentar***:* | *Smatramo da je ostavljeni rok od 30 dana za dostavljanje mišljenja ministarstva, računajući od dana zaprijema zahtjeva kratak, naime u tom roku je i rok od 15 dana koji je ostavljen zainteresiranim organima i organizacijama. Predlažemo da se ministarstvu ostavi rok od 8 dana ili 15 dana od isteka roka za dostavljanje odgovora zainteresiranih organa ili organizacija, obzirom da se u praksi dešavaju situacije koje zakonodavac ne može predvidjeti te je opreza radi potrebno staviti drugačiju formulaciju.* | * *Praksa pokazuje da se rok utvrđen propisom, koliko god realno postavljen, vrlo često ne poštuje. Konkretno, u ovo propisu, veoma je teško određivati rokove, jer se isti odnosi na vrlo različite dokumente: od strategija i razvojnih planskih dokumenata za čiju izradu su potrebne godine, do jednostavnijih planova i programa. Koliki god rok da utvrdimo, on u konkretnim slučajevima neće biti adekvatan. Međutim, uvijek postoji mogućnost, da se na zahtjev i uz odgovarajuće argumente, rokovi produže.*
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 8- stav(1)** | **Komentar:**  | *Kako se određuju zainteresirani organi i organizacije i na koji način ih nadležno ministarstvo određuje u listi nacrta odluke.* | * *U stavu (1) ministarstvo se obraća zainteresovanim organima i organizacijama sa liste utvrđene u nacrtu odluke, a ista je predložena od strane nosioca pripreme strategije, plana i programa. Lista se utvrđuje na osnovu oblasti za koju se radi odnosno predmeta strategije, plana i programa, te s tim u vezi okolišnih pitanja koja mogu nastati provođenjem istih, a sa stanovišta nadležnosti organa i organizacija.*
* *Ovo pitanje se može detaljnije i kroz primjere obraditi u priručniku.*
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 8- stav(2)** | **Komentar:** | *„u slučaju potrebe“ odredba je proizvoljna i kao takva nije primjenjiva.* | * *Uzevši u obzir, da nosioc pripreme strategije, plana i programa ne mora nužno imati visok nivo znanja iz oblasti zaštite okoliša, dešavat će se da ne prepozna sve moguće okolišne probleme koji se mogu javiti provođenjem strategije, plana i programa, prilikom utvrđivanja liste, mogu neki organi i organizacije biti izostavljeni. Ili da uposlenik koji radi listu greškom nekog izostavi, ili ne predvidi sve moguće situacije. Upotrebom izraza „u slučaju potrebe“, u konkretnom slučaju, ne može doći do njegove zloupotrebe ili pravne nesigurnosti, jer dodavajući prvobitnoj listi još subjekata, osiguravamo kvalitetnije mišljenje.*
 |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
| **Član 13- stav (2)** | **Komentar:**  | *Termin „odgovarajući akt“ treba zamijeniti, navesti tačno o kojem se aktu radi (da li je u pitanju Mišljenje ministarstva) i na temelju čega je donesen.* | * *Budući da niti jednim propisom nije utvrđen postupak provođenja glavne ocjene prihvatljivosti strategije, plana i programa za ekološku mrežu, ne možemo prejudicirati njegov naziv.*
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |
| **Član 14 -stav (3)** | **Komentar:** | *Nadležno ministarstvo u roku od 30 dana daje mišljenje na nacrt odluke o provođenju strateške procjene (član 8.) potom mišljenje o sadržaju i nivou obima podataka koji se moraju obraditi u poglavlju strateške studije, da li je mišljenje obavezujuće za nosioca pripreme?* | * *Da, mišljenje je obavezujuće za nosioca pripreme.*
 |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
| **Član 14 – stav (5)** | **Komentar:**  | Pored riječi „sadržaj“ treba da stoji i „obim“. Ponovo se traži mišljenje ministarstva, postupak nije ni krenuo a ministarstvo do ove faze postupka izdaje tri mišljenja, cijenimo da je isto nepotrebno, opterećuje se organ, cijenimo ovakav postupak komplikovanim i dugim. | * *Ne smatramo da je ministarstvo nadležno za zaštitu okoliša opterećeno davanjem „mnoštva“ mišljenja.*
* *Činjenica je, da nosioc pripreme strategije, plana i programa, na kojem je glavni teret provođenja strateške procjene, ne mora imati uposlene specijaliste za pitanja zaštite okoliša, te im je potrebna sva pomoć organa koji ima resurse za stručno usmjeravanje postupka strateške procjene.*
* *Ministarstvo ne treba da ima ulogu zainteresiranog organa, već je njegov posao da proaktivno vodi ovaj postupak.*
 |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
| **Članovi 16 – stav (3)** | **Komentar:** | Nejasno-da li se u Komisije imenuju članovi isključivo sa liste FMOiT-a? Na stranici FMOiT-a ne postoji lista stručnjaka koji mogu biti imenovani u stručne komisije za ocjenu studija uticaja na okoliš. U skladu sa Pravilnikom o utvrđivanju uslova i kriterija za stavljanje na listu stručnjaka koji mogu biti imenovani u stručne komisije za ocjenu studija uticaja na okoliš definisan je minimalan broj članova komisije (3), kako se određuje maximalan broj, potrebno je definisati. | * *Stručnjaci sa liste FMOIT-a prolaze određenu „verifikaciju“ i oni su logičan odabir. Međutim, vjerovatno će se nekad ukazati potreba za angažovanjem stručnjaka i koji nisu na listi, a što bi trebalo i naglasiti u ovoj uredbi, te smatramo* da treba dodati novi stav koji predviđa i ovu situaciju*.*
* *Maksimalan broj članova se ne može unaprijed utvrditi, optimalan broj se utvrđuje na osnovu svakog konkretnog dokumenta strategije, plana i programa i sadržaja strateške studije.*
 |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
| **Članovi 16 – stav (4)** | **Komentar:** | Ukoliko je član ispred ministarstva u svojstvu koordinacije rada, ovaj član nema pravo glasa i ne može uticati na stručni rad komisije, ili je u pitanju punopravni član, definisati. | * *Član ispred ministarstva je punopravni član sa svojim zaduženjima. On ne daje stručni doprinos u radu komisije, ali može pomoći pružanjem informacija dostupnih ministarstvu, a od pomoći su za rad komisije. Osim toga, ovaj član može intervenirati u pojedinim situacijama, jer stručno znanje eksperta ne znači i njegovo znanje samog postupka strateške procjene.*
 |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
| **Član 24** | **Komentar:** | Preformulisati „postižu usuglašen dogovor o ...“ zamijeniti donose usaglašeno mišljenje/stav.... | * *Prihvata se komentar i biće dopunjeno na sljedeći način:*„Nosioci izrade strateške studije i strategije, plana i programa donose usaglašeno mišljenje o konačnim obavezujućim mjerama zaštite okoliša.“
 |
| **Obrazloženje:** |   |  |
| **Prijedlog izmjene teksta****pomenutog člana:**  |   |  |
| **Član 27** | **Komentar:** | Stav (a) i (d) smatramo da su uvjetovani donošenjem ekološke mreže koja nije uspostavljena, kako primjeniti u praksi. | * *Pojam „ekološka mreža“ zamijenjen sa „....postojeći problemi u pogledu okoliša u vezi sa strategijom, planom i programom, uključujući naročito one koje se odnose na oblasti koje su posebno značajne za okoliš, kao što su staništa divljeg biljnog i životinjskog svijeta sa aspekta njihovog očuvanja, posebno zaštićenih područja, nacionalnih parkova ili vodnog dobra“*
 |
| **Obrazloženje:** |   |  |
| **Prijedlog izmjene teksta****pomenutog člana:**  |  |  |
| **Član 29** | **Komentar:** | Stav (2) na osnovu čega je određen rok od 21 dan – da li je optimalan ili je uslovljen drugim rokovima entiteta ili BD. | * *Navedeni rok je predložen, a tokom primjene uredbe praksa će pokazati da li je optimalan.*
 |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
| **Član 33** | **Komentar:** | „Po donošenju propisa koji se odnose na oblast zaštite prirode“ predefinisati navodeći tačan naziv propisa Zakon o zaštiti prirode .... | * *Pojam „ekološka mreža“ zamijenjen sa „....postojeći problemi u pogledu okoliša u vezi sa strategijom, planom i programom, uključujući naročito one koje se odnose na oblasti koje su posebno značajne za okoliš, kao što su staništa divljeg biljnog i životinjskog svijeta sa aspekta njihovog očuvanja, posebno zaštićenih područja, nacionalnih parkova ili vodnog dobra“*
 |
| **Obrazloženje:** |  |  |
| **Prijedlog izmjene teksta****pomenutog člana:**  |  |  |
|  | **Komentar:** | *Opreza radi ukazujemo na član 60. Zakona o zaštiti okoliša u kojoj stoji da postupak strateške procjene završava ocjenom strateške studije od strane komisije za ocjenu strateške studije, ovaj član nije dovoljno jasno prikazan u Uredbi.* *Pored naprijed iznesenog a cijeneći činjenicu da je u pitanju nova oblast koju kantoni do sada nisu radili, smatramo potrebnim organizirati stručne edukacije po ovom pitanju kao i eventualnu izradu uputstva/priručnika (kako je to uradila Rh**rvatska) kojim bi se prikazali konkretni koraci pri izradi strateške procjene i shematski prikaz.**Upućujemo na štamparske greške nastale prilikom tehničke obrade teksta za koje vjerujemo da će se otkloniti do usvajanja odnosno objave konačnog teksta uredbe.* | * *Donošenje zakona je veoma sporo, a da posrtupa ne završava ocjenom strateške studije dokaz su članovi 61-63. Zakona o zaštiti okoliša.*
 |
| **Obrazloženje:**  |  |  |
| **Prijedlog izmjene teksta****pomenutog člana:**  |  |  |

***III. OPĆINA SANSKI MOST- Služba za razvoj, poduzetništvo i resurse***

|  |  |  |
| --- | --- | --- |
| **Ime i prezime lica ili naziv organizacije koja daje komentare**  | ***Općina Sanski Most, Služba za razvoj, poduzetništvo i resurse*** | ***Odgovori na komentare*** |
| **Opća zapažanja vezano za nacrt propisa** | Općina Sanski Most ima primjedbu u smislu preciznijeg definisanja uloga lokalnih zajednica u procesima strateške procjene na koju se navedena Uredba odnosi. | *Za sve strategije, planove i programe definisane u članu 6. Uredbe, koji se rade na lokalnom nivou (općinskom), a za koje je obavezno provođenje strateške procjene, uloga i postupanje lokalne zajednice je definisano nacrtom ove Uredbe.**U postupku strateške procjene, lokalna zajednica je uglavnom nosioc pripreme strategije plan i programa ili učestvuje u postupku kao zainteresirani organ.* |